open-index/open-wikipedia-markdown huggingface dataset:
聲調語言

人類所用嘅語言，可以分為**聲調語言**同埋**非聲調語言**。聲調語言嘅英文係**tonal languages**或者tone languages。呢類語言嘅特點，就係喺發同一個語音嘅時候，用唔同嘅長短、唔同高低嘅聲調，會構成出唔同意思（即語意或語義）嘅說話。同樣道理，非聲調語言就係指語音聲調同埋長短等，唔會影響到語意嘅語言。

概括咁講，歐美大多數嘅語言屬於非聲調語言，而好多東方嘅語言，包括台灣話、客家話、廣東話、北京話，同埋非洲某啲語言，就係屬於聲調語言。

## 詳細解釋、例子
喺聲調語言中，通常一個語音有好多個聲調，各自表達住唔同嘅意思。以下就攞廣州話中嘅 [sing] 音做例子。跟據廣州話標準拼音，呢個語音喺平音、上音、去音嗰陣，讀做 [sing]（個音會長啲），喺入音嗰陣，就讀做 [sik]（短促啲）。以下係詳細嘅拼音同埋相應中文字嘅列表，格式係「[拼音及聲調] 相應文字」。「○」係指漢字中冇呢個讀音嘅字。

[sing1] 聲；[sing2] 醒；[sing3] 聖；[sing4] 城；[sing5] ○；[sing6] 盛；[sik7] 色；[sik8] ○；[sik9] 食。

其他例子包括有：[bin1] 邊；[bin2] 扁；[bin3] 變；[bin4] ○；[bin5] ○；[bin6] 便；[bit7] 必；[bit8] 憋；[bit9] 別。同埋：
[jim1] 閹；[jim2] 掩；[jim3] 厭；[jim4] 炎；[jim5] 染；[jim6] 豔；[jip7] ○；[jip8] 醃；[jip9] 葉。

可以見到，同樣一個音，用唔同嘅音調同長短讀出嚟，意思會好唔同。同一個語音中，九個聲調都有中文字嘅情況非常少見。有時呢啲冇漢字表達嘅語音，會調到好似粗口咁，同人口頭調調 [tiu4 diu6] 嗰陣時要小心啲。

## 歧義
有啲人話聲調語言係英文中嘅**spoken languages**。正確啲嚟講，spoken languages應該係中文裏面嘅「口語」（語言學用字），即係通過口耳相傳、可以畀人用口「講」出嚟嘅語言。聲調語言同埋非聲調語言，其實都係口語（可以講出嚟），係口語中細分嘅類別。

## 睇埋
*聲調輪廓
*音系類型
*叶音
知步里工作室

**知步里工作室**（日文全名：株式会社スタジオジブリ；英文：Studio Ghibli），有人譯做**吉卜力工作室**、**傑布里工作室**、**吉卜立工作室**，係個出名嘅日本動畫電影公司，早期係德間書店嘅門下公司。著名導演宮崎駿係背後嘅靈魂人物，此外重有高畑勲、鈴木敏夫等靈魂人物。

工作室個名源於第二次世界大戰時，意大利嘅一種偵察機個名，「知步里」嘅意大利話，意思係「喺撒哈拉沙漠上吹緊嘅熱風」。

## 作品

*1984年，風之谷（風の谷のナウシカ） 
*1986年，天空之城（天空の城ラピュタ） 
*1988年，再見螢火蟲（火垂るの墓） 
*1988年，龍貓（となりのトトロ） 
*1989年，魔女宅急便（魔女の宅急便） 
*1991年，歲月的童話（おもひでぽろぽろ） 
*1992年，飛天紅豬俠（紅の豚） 
*1993年，海潮之聲（海がきこえる） 
*1994年，百變貍貓（平成狸合戦ぽんぽこ） 
*1995年，夢幻街少女（耳をすませば） 
*1995年，On Your Mark（宮崎駿執導，恰克與飛鳥嘅名曲MV）
*1997年，幽靈公主（もののけ姫） 
*1999年，我的鄰居山田君（となりの山田くん） 
*2001年，千與千尋（千と千尋の神隠し） 
*2002年，貓之報恩（貓の恩返し） 
*2004年，哈爾移動城堡（ハウルの動く城）
*2006年，地海傳說（ゲド戦記）
*2008年，崖上的波兒（崖の上のポニョ）
*2010年，借東西の小矮人亞莉亞蒂（借りぐらしのアリエッティ）
*2011年，紅花坂上的海（コクリコ坂から）
*2013年，風起了（風立ちぬ）
*2014年，輝耀姬物語（かぐや姫の物語）
*2014年，回憶中的瑪妮（思い出のマーニー）

## 出面網頁
### 官方網站
* 知步里工作室 
* 知步里美術館 
* 德間書店 

### 非官方網站
* NAUSICAA.NET 
* 動漫線「漫步知步里」專欄
* 吉卜力之宮崎作品俱樂部
* 知步里踏跡
* 宮崎駿映畫館
異性戀

**異性戀**又叫做**異性向**，係一種性取向 () 或者性傾向。具有異性戀性傾向嘅人只係對社會中嘅異性人士產生性慾或愛慕。具有呢種性傾向嘅人稱謂異性戀者或者異性向者。異性向者嘅大陸網絡詞語又叫做**直人**（英文：Straight）。

## 相關文章
* 拍拖
* 婚姻：傳統上係男女兩性依一定嘅法律、倫理同埋風俗嘅規定所建立起嚟嘅夫婦關係。
* 好人文化：1990年代以後喺台灣等地男女交往問題發展出嚟嘅一種網絡文化之中嘅次文化。
* 女朋友、男朋友
* 同性戀
* 雙性戀
Wii

**Wii** 係任天堂繼 GameCube 之後，推出嘅第五代家用遊戲機。Wii 已經響 2006年11月19號喺北美正式發售，並且喺四個月之內全球發售。

繼紅白機（又叫 FC / Famicom）、超級任天堂（SFC / Super Family Computer）、任天堂64（Nintendo 64）及「GameCube」後，任天堂所推出嘅第五部家用遊戲機，佢嘅特徵係前所未見嘅控制器使用方法、前代遊戲主機軟體下載販賣及待機時網路連線等。

任天堂於2006年4月27號喺佢嘅正式網站宣佈正式嘅名。

『Wii』聽起嚟似係『we』（我哋），發音亦一樣，強調該主機老少咸宜、可以畀一家大細都樂在其中嘅概念。個名嘅「ii」唔單止象徵著佢獨特設計嘅控制器，也代表啲人聚埋一齊同樂嘅形象。

開發代號為「**R**e**v**o**l**ution」（革命），故此 Wii 本體同周邊製品型號嘅開頭都係「RVL」。Wii既開發集中喺控制器既改變，因此遊戲系統架構同Gamecube分別唔大。

## 技術參數
* CPU：IBM CPU 代號「百老滙」（Broadway）729 MHz
* GPU：NEC（ATI合作）GPU 代號「荷李活」（Hollywood）243 MHz
* 儲存：内置512MB快閃記憶體，支持SD卡，最大 2GB（4.2版本開始支援SD HC，最大4GB）
* 通信功能：IEEE 802.11b/g（Wi-Fi）對應及任天堂獨自協議對應，USB接口X2
* 視像：480p，480i分辨率，D端子，S端子，RGB色差端子，AV端子

### 控制器
Wii 嘅標準控制器叫「Wii遙控器」，好似遙控器嘅控制裝置。其他重有利用外接擴充端子，以有線連接方式連接使用嘅雙節棍同傳統控制器。

Wii有另一個控制器，叫Wii方向盤，同孖寶賽車Wii一齊賣。將Wii遙控器嵌落去就可以當軚盤用。

2007年，任天堂出Wii平衡板，畀人用嚟玩Wii Fit。

## 拎

* 任天堂Wii官方網頁（英文）
* Nintendo.com Official Nintendo Revolution page
* IGN.com IGN coverage of the Revolution
* Gamespot.com Gamespot coverage of the Revolution
* 1UP.com: "The Revolution Begins Now" In-depth article about the Revolution
* 1UP.com: "I Want to Believe" Information regarding the fake Nintendo Revolution video "Nintendo ON"
* 1UP.com "Wii Games Ranking"
百度

**百度**（，）係一個中文搜索引擎，係全世界最大嘅簡體中文搜索引擎之一。

## 攷

## 出面網頁
* 百度網
Google

**Google公司**（英文：**Google Inc.**，中文：**谷歌**）係一間美國嘅上市公司。佢擁有而家互聯網上最大、影響最廣泛嘅搜尋引擎，佢係由Larry Page同埋Sergey Brin共同創建嘅。而家，佢哋正分別擔任Google公司嘅產品總裁同埋技術總裁。該公司嘅戰略計劃，係用Google組織全世界嘅資訊，將佢變得易接近同埋易用。Google 每日透過唔同嘅服務，處理超過2億次查詢。佢公司總部喺美國加州聖克拉拉縣嘅山景城（被稱為Googleplex）。

除咗搜尋網頁外，Google亦提供搜尋圖像、新聞、影片、翻譯、地圖搜尋、財經資訊、網誌搜尋以及電腦軟件嘅服務。2005年6月，Google儲存咗超過80億嘅網頁，1億3千萬張圖片，以及超過1億嘅新聞組訊息 - 總計大概10億4千萬個項目。佢亦緩存咗編入索引中嘅絕大多數網頁嘅內容。

Google嘅名係源自偶然拼錯嘅 googol。Googol 係一個數學上嘅術語，表示 1 後面接著 100 個 0。呢個術語係由美國數學家 Edward Kasner 嘅侄仔 Milton Sirotta 所創造，出現喺 Kasner 同埋 James Newman 所寫嘅《Mathematics and the Imagination》（《數學和想像力》）一書中而普及。Google 用呢個術語來反映出公司嘅任務：組織網絡上無窮無盡嘅資訊。

為避免網域綁架同埋一啲有心份子嘅惡搞，Google已經買咗轉向版權去保護一啲發音相近嘅網功能變數名稱，好似 gogle.com 同埋 googel.com 等。

## 搜尋引擎

Google 搜尋器喺1996年由Larry Page 同埋Sergey Brin 開始展開研究計劃。佢哋係史丹福大學嘅畢業生。佢哋開發論說，提出搜尋器同埋網站係基於數學上分析嘅關係，比基礎技術製造更好嘅效果。呢個計劃被命名為「BackRub」，因為該系統檢查外來網站連結來估計該網站嘅重要性。

佢哋相信，其他同該網頁相關性較高，而連結最多到個網頁，必定係最相關之一。Larry Page 同埋 Sergey Brin 決定去測試佢哋嘅論點，並安排基金畀呢隻搜尋器。呢個網站名為 Google! 存放喺網功能變數名稱 google.com。佢哋喺1998年9月7號，加洲門洛派克嘅朋友車房，正式創立同名嘅公司 - Google Inc.。Sergey Brin 因為唔識編寫HTML碼來設計網頁，所以最初Google嘅頁面只係最基本嘅界面。

Google喺2000年引入廣告，賣出一啲關鍵詞，令到廣告更能同用家相關，另外因文字廣告係順序編排，減少咗載入嘅時間同埋令頁面保持整齊。2001年9月，史丹福大學同埋發明者Lawrence Page取得Google排名演算法PageRank™嘅專利。喺2004年較早嘅高峰期，Google 掌管整個互聯網所有搜尋器例如Yahoo!、AOL同埋CNN等嘅80%以上嘅搜索查詢。而Yahoo!放棄咗Google嘅搜尋技術嘅支援，Google亦冇再提供分享佢嘅網頁搜尋。

Google搜尋有風趣嘅特色，例如Google標誌喺較重要時刻被卡通化修改（稱為 Google Doodles），選擇去虛構同埋幽默嘅語言顯示Google，好似Klingon 同埋 Leet，以及喺四月嘅愚人節造出一些關於公司嘅笑話。

由於Google嘅Orkut、Gmail同埋Froogle等服務會基於使用者之前所做嘅動作去畀搜尋結果，有人話Google將會以提供個人化搜尋為目標。其實，喺Google Labs裏面已經有一個試驗性嘅個人化搜尋。

### 索引大細
* 開頭 ~ 1998年：25萬
* 2000年8月：10億6千萬
* 2002年1月：20億7千3百萬
* 2003年2月：30億8千3百萬
* 2004年9月：42億8千5百萬
* 2004年11月：80億5千8百萬個網頁，8億8千萬張圖片，8億4千5百萬個新聞組訊息，4千5百個新聞訊息
* 2005年6月：80億5千8百萬個網頁，11億8千7百萬張圖片，10億個新聞組訊息，6千6百個打印目錄，4千5百個新聞訊息

（來源：Internet Archive，GoogleBlog，Google Groups，Google Catalogs）

## 睇埋
* YouTube
* Android
* Google Chrome
* Yahoo!

## 攷

## 連出去

* Google

### 其他國家地區嘅Google
* Google語言工具
新浪網

係中文嘅入門網站，佢由網絡內容服務供應商中國新浪公司（）所營運，主要為全球華人社群提供中文嘅網絡內容，除咗中國新浪網，重有香港中國新浪網。

## 連出去
*新浪網
*新浪網（香港）
圖誠科技

**圖誠科技**係台灣新竹市一間IC設計公司，2003年由矽統科技嘅多媒體事業部分離成立，並合併咗Trident嘅繪圖卡部門。產品以繪圖晶片為主。

圖誠科技嘅英文名係**XGI Technology Inc.**，其中**XGI**係"e**X**treme **G**raphics **I**nnovation"嘅縮寫。

## 出面網頁
*XGI
女朋友

**女朋友**（）指嘅係情侶中女性嘅一方。呢個名詞可以用喺異性戀、女同性戀或雙性戀上。而相對用喺男性嘅名詞則叫做男朋友。

傳統粵語比較含蓄，所以女朋友叫做「相好」，前度女朋友叫做「舊相好」。喺一啲地方，例如日本，「女朋友」係指任何女性嘅朋友，並無需要有戀愛關係嘅。而一位男性對女性情侶稱呼係「彼女」（），例如韓國電影《我的野蠻女友》嘅日文名係「」。而喺中文上，咁樣嘅朋友就一般稱為「女性朋友」，或者「知己」（冇分性別），對於男性嚟講，要好嘅女性朋友又稱作「紅粉知己」或「紅顏知己」，對於女性同女性之間，要好嘅朋友稱作「手帕交」或「閨中密友」或俗稱「好姊妹」。

## 另外
台灣有隊流行樂團叫S.H.E. 女朋友。

## 睇埋

*男朋友
*求愛
*條女
So-net

**So-net**（ソネット。全名：ソネットエンタテインメント株式会社，So-net Entertainment Corporation。前稱ソニーコミュニケーションネットワーク株式会社，Sony Communication Network Corporation）係日本Sony全資經營嘅網絡服務供應商。

## 出面網頁
*So-net
*So-net Taiwan
索尼

**索尼**（，）係一間日本公司，總部喺東京。佢哋嘅業務橫跨電子、金融以及娛樂領域，係世界上最有影響力嘅公司之一。

## 名
喺香港、澳門同埋臺灣嘅舊名叫做**新力**。但喺2009年開始將全球各地中文譯名統一改成「索尼」。

## 參考

## 出面網頁

* SONY全球網站
* 索尼香港
* 索尼中國
* 台灣索尼
男仔

**男仔**（），或者叫**細路仔**，書面語叫**男孩**，係指未成年嘅男性，通係指細路或者青少年；同女性嘅女仔相對。

男仔，通常係用嚟指名生物學上性別上分野，又或者文化上性別角色嘅分野。

## 睇埋

*男人
*男朋友
YouTube

（類似）係一個互聯網嘅網站，一個可以俾網民將短片上載畀人睇同分享嘅網站。而家係 Alphabet 嘅子公司，仲造就咗多位網上名人同埋激發網上創作。主要搵錢方法係買賣廣告。

## 歷史
YouTube喺2005年2月成立，由三個 PayPal 前僱員查德賀利（Chad Hurley）、陳士駿（Steve Chen）同埋賈德卡林（Jawed Karim）創辦。原本只係諗住方便朋友之間分享錄影片段，點知之後變咗做網民嘅回憶儲存庫同埋發佈作品嘅地方。

YouTube 最初係採用 Macromedia Flash 技術提供內容，包括影片同電視節目片段，音樂錄影帶同家居錄影等；後來改用 HTML5。YouTube 嘅片段可以好容易放入個人嘅 Blog 或其他網站入面。不過就唔畀上載有版權內容嘅短片同鹹嘢。

有研究話 YouTube 嘅網站流量需求好勁，甚至每個月需要畀大約一百萬美金嘅費用，所以喺2006年3月，YouTube 開始喺網站賣廣告。

2006年4月至5月，由香港網民拍嘅短片《巴士阿叔》令 YouTube 喺香港聲名大噪，嗰段片唔單止吸引咗好多香港網民進行二次創作，仲吸引到本地同外國傳媒嘅報導同埋注意，就係咁，香港網民就開始鍾意上傳各種各類嘅短片上 YouTube。

直到2006年 YouTube 已經有四千萬條短片，每日吸引六百萬人睇嘢，喺成立後嘅短短十五個月，已經超越 MSN Video 同 Google Video 呢啲嘅競爭對手，成為呢個世紀最多人瀏覽嘅網站。

2006年10月9號，Google公司用十六點五億美元收購咗 YouTube 網站。包括環球唱片、SonyBMG、華納音樂同埋哥倫比亞廣播公司達成內容授權同保護協議，解除市場對內容供應商可能追究侵權內容而提高法律行動嘅疑慮。

## 播放地區

## 過濾同審查

## 影響同評價
### 互聯網革命：網民變資訊提供者
科技發達、寬頻同埋攝影器材嘅普及令短片資訊大行其道。網民由傳統嘅資訊接收者，變成資訊發佈者，而且重可以成立自己嘅私人影院、影片發佈站、新聞站，取代傳統嘅傳播媒體。好似一位年青人拍低嘅《巴士阿叔》短片竟然會帶嚟咁大嘅回響同點擊率，所以令唔少香港創作人意識到互聯網世界對傳統媒體嘅衝擊。Getdemocracy.com 發言人穆爾咁話：「電視同影像嘅傳播途徑，由原本從上而下嘅模式，變為由下而上。人人都可創立自己嘅新聞頻道，或者上載家庭生活短片，而隨住愈嚟愈多人欣賞網上短片，電視嘅收視亦會逐漸轉移去電腦螢幕。」

### 網上社群
唔少網民借自拍短片分享個人珍藏同埋心得，好似一位嚟自古巴嘅美國移民 埃利亞斯 咁，佢對男人美腿有特殊喜好，然後喺 YouTube分享佢嘅評足心得。之後佢發現喺YouTube 有唔少志同道合嘅人，於是成立「男人腳同好」會，三個月入面已收到超過460 個會員亦有英國人透過短片教美國人食以色列雅法橙蛋糕嘅方法，每日接到成 200 幾個電郵。

喺香港，亦都有唔少網民透過上傳短片嚟結集志同道合者，好似六四事件、七一遊行嘅短片。亦有以迷戀新聞女主持見稱嘅網民發佈自己嘅女主持影片珍藏。

### 揭發風氣
巴士阿叔事件後，YouTube 多咗好多香港網民，佢哋用手機拍低喺巴士、小巴、地鐵乘客眾生相嘅影片。所以YouTube呢種網站除咗對短片拍攝者，甚至影響到一般喺公眾場所活動嘅市民。

### 協助破案
喺香港鴨寮街影音店入面嘅一個閉路電視影到有人偷嘢，事後條片俾人噏撈咗上 YouTube 畀人睇，有警察發覺片入面嘅主角可能係自己伙記，結果嗰位就快退休嘅警察伯伯俾人拉咗，案件交由深水埗區重案組調查。

英國都有憑 YouTube 協助破案嘅實例，有個男仔喺街上搶咗其他人嘅眼鏡，成個過程畀人錄低咗，重放埋上 YouTube，嗰度嘅差人憑住條短片入面影到嘅嘢，就拉咗涉案個男仔。

### 侵犯版權
YouTube 自成立以嚟，入面嘅短片曾俾唔少機構同埋公司批評係侵犯版權，好似 Saturday Night Live broadcast、NBC Universal、Family Guy videos owners、Turner Media、Sunrise 咁。被指侵權嘅短片喺版權持有人要求下，YouTube 都會刪除。

### 影片白癡主義
PC Magazine 發言人咁話：「沉迷短片好嘥時間。一旦迷上，就會變成 iVideots（影片白癡）。呢個可以話係影片白癡主義…… YouTube 就好似食爆谷咁，一食就食極唔停。」

### 鼓吹社會歪風
2006年6月1號，英國獨立電視台（ITV）批評 YouTube 同近似嘅網站鼓吹暴力，因為呢啲網站上傳咗由手機拍攝嘅打鬥影片。雖然YouTube 禁止過份暴力同埋色情嘅影片，但 ITV 指同呢啲網站溝通時有一定困難。

2006年8月11至19號，英國極右派團體喺YouTube上載幾段恐嚇影片，模仿伊斯蘭教激進份子「殉道烈士」錄影帶，每段影片長兩至三分鐘。影片內容係一班白人男性荷槍實彈，手持刀刃棍棒，扮恐怖份子蒙面裝扮，警告所有穆斯林馬上離開英國。影片中，一名操威爾斯口音嘅男子警告英國穆斯林唔「返屋企」會被監生燒死，重話全英國有好多「同志」已經受夠咗穆斯林。英國伊斯蘭人權委員會執行長Massoud Shadjareh話，呢啲影片嘅出現相當令佢憂心。英國反法西斯主義雜誌《探照燈》發行人 Gerry Gable 譴責 YouTube 容許呢類提倡恐怖主義嘅影片存在。

### 保存同分享文化資訊
用戶手上可能有唔少有文化、歷史參考價值嘅舊短片，自己揸嚮手冇意思，放上 YouTube 公諸同好，有助資源共享，研究世界文化遺產。好似幾廿年前嘅默片，YouTube都有，反映當年歷史、風土人情，文化資料。

### 惡搞創作
YouTube 作者有類上載貢獻，係將兩件官方嘅作品加埋一齊，成為惡搞嘢，時有佳作。例如《崖上的波兒、成龍、霸王洗髮液，添加片段，字幕版》。

## 註

## 參考

## 睇埋
*YouTuber
*抖音
*用家創造內容
*平台經濟

## 出面網頁
* YouTube網站
* 網上教直接下載Youtube方法
* YouTube Fansite
* 網上直接下載Youtube方法
* Downloading and converting Youtube Videos
* Youtube Calls on ADL to Censor Web
* YouTube parapara animation
* Free YouTube Downloader for Mac
三國演義

**三國演義**（）係明朝作家羅貫中寫嘅章回小說，叫《**三國志通俗演義**》，不過亦有人認為係施耐庵寫，宜家民間流行嘅係清朝毛崇崗120回編改本，叫**毛本**，係宜家大家所知嘅《三國演義》，羅貫中版係**嘉靖壬午本**，寫咗240回。演義係根據三國歷史事件人物而改寫，作者話明七實三虛，即係七分真，三分假。三國演義響東亞地方有好大影響，到而家都有人喺度討論緊，甚至唔少人以為內容同一部分虛構人物係真。

佢被視為中國四大名著之一。

## 文化影響
《三國演義》同三國時期故事傳說對東亞文化有好深影響。中國古代有關三國時代詩詞歌賦就多到數都數唔晒，用三國故事嘅評書、戲劇同埋其他口頭說書作品多不勝數。而且呢啲作品同《三國演義》互相借鑒，形成咗了獨特嘅文化。直到今時今日，三國故事劇集，漫畫，書籍，遊戲重係歷久不衰。《三國演義》響中國文化有好深痕蹟。唔少人都借三國故事，故事人物各刻劃，用響今日咁激列競爭。呢本書有人褒，有人貶，爭拗無時停。但係無論點都好，人對演義演譯已經根深蒂固，好難有乜改變。

響嗰啲同《三國演義》故事相關嘅地區族群裏面，三國文化烙印就更加明顯，好似諸葛姓氏，川陝地區等等。

中國自古有句話：「少不讀水滸，老不讀三國」，指後生仔唔應該讀《水滸傳》，唔係會好容易會成日想打交，思想上好勇鬥狠；而老人家就唔應該讀三國，因為裏面嘅人爾虞我詐，處心積慮、勾心鬥角，呢啲都係「知天命」嘅老人唔應該諗嘅，老人家應該安享晚年，而唔係算計人哋，對身心都無益。

《三國演義》都留低唔少成語，好似桃園結義、煮酒論英雄、三顧草廬、草船借箭、樂不思蜀、賠了夫人又折兵、過五關斬六將、割鬚棄袍、刮骨療毒等等。

另外，書中蜀國丞相諸葛亮所作嘅《出師表》同《後出師表》都成為千古佳話。

## 參攷書
* 《中國小說》：賽珍珠著，論述民間小說特點，更分析《三國演義》、《水滸傳》同《紅樓夢》三部小說。
* 《三國志》

## 參閱
* 三國
* 三國志

## 出面網頁

* 《三國演義》全文閱讀
* 《三國演義》簡體字化全文閱讀
東京都

（）係日本本州關東地方嘅一個政區，係日本事實上嘅首都。喺1943年設立，當中包括咗東京都23區、多摩地區（26市3町1村）、伊豆群島同埋小笠原群島。都廳所在地係新宿區。

東京都分成東京都區部（或者叫23區）、多摩地區（26市3町1村）同島嶼部（2町7村）。主要係喺關東西南部嘅東西幼長嘅地域，東臨東京灣，西部係關東山地。

唔單只行政、立法等機關集中喺度，呢度亦都係日本甚至東亞經濟、傳媒、學術、交通等等嘅重心所在。人口大約有1403萬（2022年），係日本人口最多而且人口密度最高嘅嘅都道府縣。

東京同周圍七個縣組成首都圈。其中包含東京都、神奈川縣、千葉縣、埼玉縣嘅東京大都市圈總人口有大概三千五百萬人口，佔全日本大概三成人口，係世界上最多人口嘅都市圈。

## 歷史

舊時叫開「江戶」，明治時代開始變成日本嘅重心。1943年7月1號，東京重新劃分，東京府同埋東京市合併做東京都，東京都今日嘅範圍自此定咗落嚟。1947年，東京都正式誕生。包括23個特別區、26個市、1個郡、5個支廳、8個町、5個村。

### 由東京府到東京都
喺第二次世界大戰期間嘅1943年7月1號，東京市同東京府俾廢除咗，改為設立**東京都**。
頭一任東京都長官係來自內務省嘅大達茂雄。
第二次世界大戰尾聲嘅1945年3月10號，發生咗東京大空襲，令到下町變成一片焦土。加埋前後嘅空襲，東京市區大部分變成咗「燒野原」。另外，小笠原諸島嘅硫黄島仲發生過陸上戰，日美雙方都蒙受咗重大損失。

### 戰後重建同東京奧運會
戰後，政府將首都東京嘅重建擺喺最優先位置。東京都戰災復興都市計劃提出要建設34條放射狀延伸嘅主幹道同8條環狀線，仲有整備都內道路嘅計劃，但最後就喺話失敗咗。
1964年舉辦嘅東京奧運會標誌住戰後重建嘅完結。喺高度經濟成長期間，東京作為新日本嘅政治經濟中心，經歷咗一次大發展。
1962年，東京都嘅常住人口（夜間人口）成為世界上首個突破估計一千萬人嘅城市。經濟方面亦出現激烈嘅東京一極集中現象，呢個趨勢到而家仲係不斷加速緊。

### 高度經濟成長
喺東京都內，新宿、澀谷、池袋等都區內西部嘅轉車站周邊快速發展成為副都心同繁華街。相反，以淺草衰落為代表嘅都區內東部停滯不前就成為一個問題。
因為甜圈化現象，都區內人口喺1966年達到810萬人嘅頂峰之後就開始緩慢減少。另一方面，多摩地區因為有大量通勤到都區內嘅人口，人口急劇增加。戰前只有八王子市同立川市兩個市，而家增加到26個市，人口比例亦大幅提高。喺稻城市、多摩市、八王子市、町田市一帶延伸嘅多摩丘陵上建立咗多摩新城，其他地方亦將農地同武藏野嘅丘陵、森林、原野改建成團地等住宅區。

1968年，小笠原諸島同火山列島由美國歸還畀日本，重新編入東京都。

### 平成時代
1991年，新宿嘅都廳新廳舍落成，成為東京嘅新地標，新宿亦被稱為「新都心」。
1999年石原慎太郎當選都知事之後，品川、丸之內、汐留同臨海副都心等地方嘅城市重建同主幹道整備工程就不斷推進，但因為冇做區劃整理，道路情況仲係好複雜。由於東京係超過密都市，所以透過都嘅條例等推動整體防震同安全化嘅工作。

喺東京，由高度經濟成長期到泡沫經濟期間，工資同資產價格都大幅上升。喺1980年代到1990年代，地價同物價都係世界頂級水平。1990年代初泡沫經濟崩潰之後，地價暴跌。1998年之後因為通貨緊縮物價持續下跌，再加上匯率波動，到咗2010年代，東京已經唔再係世界頂級嘅物價水平。
東京嘅地價喺泡沫期之後長期處於跌勢，但到咗2012年左右，大部分地區都開始回升。

### 令和時代
由2010年代開始，為咗準備原定喺2020年舉行嘅東京奧運會同殘奧會，基礎設施等資本設備再次進行新一輪嘅整備工程。

## 政區
23個特別區如下：

26個市如下：

1個郡、5個支廳、8個町、5個村，如下：

## 氣候
東京都氣候屬副熱帶濕潤氣候。東京都喺夏季受太平洋高氣壓影響，氣候高溫潮濕；冬季受西伯利亞高氣壓溢出嘅西北季風影響，氣候少雨乾燥。東京都大多數降水分佈喺梅雨同秋季嘅颱風時期。春季同秋季受到低氣壓同高氣壓交替通過日本上空嘅影響，每隔幾日有變化。

## 交通

### 鐵路
東京都嘅鐵路站多過650座，係所有都道府縣入面最多嘅，同面積最大嘅北海道相比，東京都嘅鐵路站多過佢100個以上。東京嘅鐵路基建喺全世界都係首屈一指嘅。

東京都區部有JR東日本（東日本旅客鐵路）嘅環狀山手線，呢條線連結東京站、上野站、池袋站、新宿站、品川站等等重要嘅鐵路樞紐。山手線東側同京濱東北線、橫須賀・總武快速線同上野東京線（東海道線・宇都宮線・高崎線・常磐線）並行，而西側就同崎京線同湘南新宿線並行。山手線嘅內側有中央線快速、中央・總武緩行線之外，仲有東京地下鐵同都營地下鐵13條多個方向嘅地鐵路線共同組成縱橫交錯嘅鐵路網絡。部分地鐵路線同其他鐵路線相互直通運行，有直通列車服務埋多摩地區以及埼玉縣、千葉縣同神奈川縣。

全世界最多乘客使用嘅嘅車站係喺都心西部（新宿副都心）嘅新宿站，除咗中央線之外仲有京王線同小田急小田原線連接多摩地區。東京站係東海道新幹線同東北新幹線嘅總站，亦有山手線同其他路線嘅站，所以亦都係東京嘅中央車站。

除咗東京地下鐵大部分路線網都喺區部入面，小田急電鐵、京王電鐵、京急電鐵、京成電鐵、西武鐵道、東急電鐵、東武鐵道等等大手私鐵嘅路線都有進入到區部並且多數主要路線都同山手線接駁。另外東武依勢崎線雖然有超過100公里嘅長途路線，不過就冇接駁到山手線，為咗確保便利性，喺1962年佢同地下鐵日比谷線喺北千住站開始互相直通運行。北千住站係山手線以外嘅區部最多乘客使用嘅車站，有五條路線喺呢度設站。大手私鐵之中唯一喺東京都內冇自社路線嘅相模鐵道喺2019年開業嘅相鐵・JR直通線可以直通到新宿站。另外，喺首都圈開業嘅第三部門鐵道筑波快綫去到秋葉原站，係屬於放射鐵路網嘅其中一條路線。

## 教育
東京都有12間國立大學，1間公立大學同超過100間私立大學。

* 國立大學包括：
# 東京大學
# 一橋大學
# 東京工業大學
# 政策研究大學院大學
# 禦茶水女子大學
# 東京學藝大學
# 東京醫科牙科大學
# 東京農工大學
# 東京外國語大學
# 東京海洋大學
# 東京藝術大學
# 電氣通信大學

* 1間都立大學包括：
# 東京都立大學

* 部份私立大學包括：
# 早稻田大學
# 慶應義塾大學
# 明治大學
# 法政大學 (日本)
# 中央大學 (日本)
# 立教大學
# 上智大學
# 青山學院大學
# 東京理科大學
# 學習院大學
# 拓殖大學
# 日本大學
# 專修大學
# 東洋大學
# 國學院大學

## 註

## 參考

## 拎

* 東京都官方網站
3

**3**（）係2同4之間嘅自然數。佢係第二個單數，亦係第二個質數。

集合論中，3 定義為{0,1,2}。

## 漢字
現代通常將此數目寫成**三**，古時又會寫成**弎** ；若果要避免以後俾人簒改或者睇唔清，會用大寫**叁**。

唐字「三」係說文部首。

## 註
聖保羅書院

**聖保羅書院**（，縮寫：**SPC**）係香港創立歷史最耐嘅學校，喺1851年奠基。學校嘅校董會喺香港擁有特殊嘅地位，校董會係依照當時香港法律嘅要求，按照香港立法局（即係而家嘅立法會）喺1962年制定嘅《聖保羅書院校董會法團條例》同埋佢嘅附例成立運作，係香港少數嘅法定組織學校。

而家聖保羅書院嘅校舍喺西區般咸道69號，即係香港大學本部大樓對面，有大概1,300個學生讀緊。

## 歷史

## 教授語言同課程
聖保羅書院係全世界第一間中英雙語學校，到而家大部份科目都主要用英文教，但係中國語文、中國歷史同中國文學科就用粵語教，普通話科用普通話教。由2005-06學年開始，校方喺中二同埋中三級試用普通話教中文，喺2008-09學年開始，中二同中三每級加到有兩班「普通話班」。去到2010-11學年，中二級嘅「普通話班」更加加到去三班，而中三級嘅「普通話班」就無變。喺2010-11學年，中二乙、中二丁、中二己、中三丙同中三己都係普通話班。中四級以上就用返粵語上堂，因為公開試中國語文科有說話考核，通常用廣州話考。

## 舊生
*曾鈺成
*葉澍堃
*鄭丹瑞

## 參考

## 出面網頁

* 
*聖保羅書院小學官方網頁
*聖保羅書院舊生會官方網頁
海南

**海南**，簡稱**瓊**，位處南中國海，響正中國廣東雷州半島南面。而家係中華人民共和國一個省級行政區，叫**海南省**，亦都係海洋面積最大嘅省份。省域除咗海南島全島，亦都包括西沙群島、南沙群島、中沙群島嘅島礁同埋佢嘅領海。人口將近有800萬。省會係海口。

## 相對位置
*接鄰省區：廣東、廣西
*接鄰國家：越南

喺北回歸線以南，東經110度左右，位於中國西南邊陲，四面環海，北隔瓊州海峽同雷州半島相望，西臨南中國海嘅北部灣，東面同南面係南中國海。 

## 資源
*藥用植物：見血封喉、花梨木、砂仁、益智、檳榔等
*用材植物：苦梓、坡壘、青梅、子京、野荔枝等
*珍稀動物：孔雀雉、白鷳、長臂猿、坡鹿、雲豹、水獺、馬騮、水鹿、靈貓、穿山甲、巨松鼠等
* 漁業資源
* 油氣資源
* 鹽場：鶯歌海鹽場
* 鐵礦：石碌鐵礦：中國為數唔多嘅富鐵礦之一。

## 友好省州
至2016年初，海南已經同27個地區結為友好關係或友好交流關係，包括以下部分地區：

## 睇埋

* 海南雞飯，雖然叫海南，其實係南洋唐人改嘅雞飯名。南洋有唔少海南人過埠謀生。
廣西

**廣西**（），簡稱**桂**（），喺廣東西面，舊亦稱**粵西**（），現時建制係（壯讀臟；）。原本係大清國同埋中華民國嘅**廣西省**。同廣東合稱**兩廣**。廣西源自廣南西路，係宋朝時嘅行政區。

原本廣西同海隔開，成立自治區後，將廣東西岸嘅北海市、欽州市同埋防城港市撥咗畀廣西，而廣西就撥咗懷集縣畀廣東。

因為同廣東淵源深厚，廣西東南部亦都通行廣東話。

## 政區
廣西壯族自治區底下有14個地級市，35個市轄區、7個縣級市、56個縣同埋12個自治縣。

## 文化

## 華僑華人
有成三百萬華人嘅鄉下喺廣西，比較出名嘅廣西籍海外華人有歷史學家粟明鮮、藝術家韋唯，泰國勿洞市長容志江。

## 出面網頁

*廣西壯族自治區政府網站
話

**話**呢個字喺粵文入面可以係指：
*做動詞嘅**話**（）係指講嘢嘅舉動。
*做名詞嘅**話**（）係指語言，通常會掕個地區喺前面，指嗰個地區嘅主要語言（例：廣東話、法國話）。
西藏

**西藏**（藏話： བོད་；拉丁字母：：拉薩地方讀 ），亦叫**吐蕃**（蕃音"播"）、**土伯特**等，減筆**藏**，係中國一省，國境西陲，青藏高原上面。家下西藏係中國自治區，叫**西藏自治區**（藏話： བོད་རང་སྐྱོང་ལྗོངས་，拉丁字母：），省城係拉薩。有6個地級市、1個地區，8個市轄區、2個縣級市、64個縣。

現時西藏，國內北接新疆，東接青海、四川、雲南。國外南接緬甸、不丹、尼泊爾，而印度西同南都有接壤。

藏字，來自烏斯藏。
保羅麥卡尼

**占士保羅麥卡尼爵士**，CH（，），係英國一位歌手同創作人，係樂隊披頭四嘅成員之一。佢喺披頭四樂隊入面係彈低音結他為主，但有時都會彈結他、鋼琴同埋打鼓。佢亦都俾健力士世界紀錄譽為20世紀最成功嘅流行歌手。《Can't Buy Me Love》、《Yesterday》、《Hey Jude》同埋《Let It Be》都係佢嘅歌。

## 出面網頁
氫

**氫**（）係元素一種，符號**H**，原子序號1，原子重量1.007947，係質量最輕嘅元素，亦係宇宙含量最多嘅元素，大約佔宇宙非暗物質質量75%。喺主星序上面嘅恆星主要成分都係電漿態嘅氫，係恆星核心進行核聚變必須嘅物質。而喺地球上，自然條件形成嘅游離態氫單質比較罕見。佢密度0.00008988，溶點14.175，沸點20.28，熱容量有14.304，電負度有2.2。

氫非常唔穩定，易燃。

氫最常見嘅同位素又叫做氕，原子核只有一個質子，冇中子，電子殼只有一粒電子，氫另外有兩個同位素——氘同埋氚。氘同氚嘅電子殼同樣只有一粒電子，原子核亦同樣只有一個質子，但氘嘅原子核有一個中子，氚嘅原子核就有兩個中子。

氫可以喺恆星嘅核心結合成氦。

## 性質

### 燃燒反應
氫氣（H2）係極度易燃嘅：

: 2 H2(g) + O2(g) → 2 H2O(l) + 572&nbsp;kJ (286&nbsp;kJ/mol)

佢嘅燃燒焓係 -286 kJ/mol。

氫氣同空氣以 4-74%嘅濃度混合，或者同氯氣以5-95%混合，都會形成爆炸性嘅氣體，火花、熱力同陽光都可以引發爆炸。氫氣嘅自燃溫度係 500 °C（932 °F）。

## 用處
氫因為比空氣輕，所以如果用來整氣球就可以飄上天。氫曾經係用來整氫氣球或者飛船，載人飛來飛去，不過因為氫好易燃，唔小心處理嘅話隨時會爆炸，所以好多人都改用雖然比較貴，但係安全啲嘅氦代替氫。除此之外，氫重可以用來合成阿摩尼亞（氨）同埋鹽酸（氫氯酸）。

## 發現

16世紀末期，瑞士化學家巴拉采爾斯將鐵放入硫酸，鐵片同硫酸發生反應，放出好多氫泡——氫氣。但係直到1766年，氫先被英國科學家亨利·卡雲迪殊（Henry Cavendish）確定係化學元素，當時叫做可燃空氣，重証明到佢喺空氣入面同氧氣燃燒形成水。所以氫氣被認為係最理想嘅燃料，放熱量多，無污染。

## 名嘅由來
* 希臘話 hydro（水）+genes（造成），意思係「產生水」嘅物質。
* 中文原本叫「氫氣」做「輕氣」，「氫」係之後新造嘅形聲字。
* 日文同韓文跟希臘話嘅原義，叫做「水素」。
氦

**氦**（；，，希臘文意思係「太陽」）係元素一種，符號**He**，原子序號2，原子重量4.0026022。佢密度0.0001785，沸點4.22，熱容量有5.193。氦係無色無臭味，係一種惰性氣體。佢喺1868年畀人發現。響元素之中，佢嘅冰點同沸點都係元素裏面最低嘅，所以佢只會喺非常極端嘅環境下先會變成固體。當溫度接近絕對零度嘅時候，佢會變成超級液體，呢種液體以接近無阻力嘅形態存在，並且擁有非一般嘅性質。理察費曼同 Lev Landau 都有研究呢家嘢。

氦喺宇宙中嘅含量同重量都只係僅次於氫，而氦係由氫喺星體入面，以高溫及高壓下經過核聚變而產生。喺地球嘅大氣入面佢佔嘅比重唔係好多，而地球上最常見嘅氦，就係放射性粒子衰變時放射出嘅α粒子。

氦有一個有趣嘅副作用：當吸入體內時，會拉高人體嘅聲線，令人講起嘢上嚟好似唐老鴨把聲。

月球表面積咗好多來自太陽風嘅同位素，如果有法子開採，可用來核融合發電。
鋰

**鋰**（，）係元素嘅一種，原子序號3，符號Li，原子質量單位6.941(2)，係隻軟，銀白色嘅鹼金屬、喺室溫同常壓係密度最低嘅固體元素。鋰嘅英文Lithium，來自希臘文Lithos（），意思係「石頭」，而「鋰」字來自Lithos嘅第一個音節發音「里」，因為係金屬，喺左方加上部首「釒」。平時最多機會用到含鋰嘅產品就係叉電池。

喺自然界到，鋰唔會以純元素嘅狀態出現，只會作為離子喺礦物到搵到，例如喺偉晶岩嗰度。鋰離子喺水到嘅溶解性幾好，係海水到可以搵到。鋰嘅主要來源原本係啱啱所提嘅礦物，但係之後變成喺鹽水到分離出嚟，可以由氯化鋰同氯化鉀嘅混合物到電解分離出鋰金屬。

喺自然界到，鋰有兩隻穩定嘅同位素；但係呢兩隻同位素每粒核子嘅結合能係所有穩定核素入面批喺最低嗰幾隻到。即管佢咁輕都好，就係因為鋰嘅核子相對唔穩定，佢係太陽系到嘅含量排第26位（只係計頭嗰36隻元素），違反咗比較重嘅原子核會比較罕見嘅趨勢。亦都因為相關嘅理由，鋰喺核物理學有幾重要嘅用途。喺1932年，鋰原子變成氦嘅核分裂成為首次完全人為嘅核反應，而氘化鋰會用作熱核武器嘅燃料。

鋰同佢嘅化合物有唔少工業用途，包括耐熱玻璃同陶瓷；鋰潤滑脂同潤滑劑；用係生產鐵、鋼同鋁嘅助焊劑添加劑；仲有鋰電池同埋鋰離子電池。係呢啲用途入面，單係電池就佔鋰生產量超過四分三。

生物系統入面含有微量嘅鋰，但係佢喺人類生層代謝度冇明顯嘅角色。有啲含有鋰嘅藥係情緒穩定藥同抗抑鬱藥，通常會攞嚟醫精神病，例如係躁鬱症。
鈹

**鈹**（，Beryllium，舊名叫**鋍**、**鑉**）係元素一種，符號Be，原子序號係4，原子質量單位9.012182(3)，屬於鹼土金屬。

鈹同佢嘅化合物都係對人體有毒嘅。

## 發現
法國人沃克朗響1798年響綠柱石嘅綠寶石中發現鈹元素。之後德國人弗里德里希·維勒同法國人畢于西不約而同響1828年從鉀同氯化鈹嘅反應中分離出金屬鈹。

## 名稱由來
Beryllium一詞來自綠柱石（Beryl）。佢嘅別名Glucinum就由糖演變而來。

## 同位素

已發現嘅鈹嘅同位素有8種，包括鈹6至鈹12、鈹14，當中得鈹9係穩定嘅，其他同位素都帶有放射性。

## 用途
鈹銅錫合金用來製造響高溫下工作嘅彈簧，呢種彈簧嘅紅熱狀態下仍然保持良好嘅彈性同韌性；氧化鈹可以用響高溫熱電偶嘅耐熱填充物。

因為具有反射中子嘅能力，所以可以做核彈嘅中子反射層，製造中子彈同小型原子彈，以及一哋核能機器對中子放射線嘅防護層，甚至有人研究以此加強坦克嘅抗中子放射線防護能力。
日本放送協會

（日文：，簡稱 ****，來自日文拼音 ；英文：）係日本嘅一間電視台、FM廣播電台、AM廣播電台。

## 出面網頁

* 
*
氧

**氧**（，英文****）係元素一種，符號**O**，原子序號8，原子重量15.99943。佢密度0.001429，溶點50.5，沸點90.2，熱容量有0.918，電負度有3.44。佢電子層係2-6。氧元素響自然情況下會係氣體，以兩個氧原子合成氧分子 。

氧係無色、無味、無臭嘅。氧唔單止佔咗水質量嘅88%，亦佔咗空氣體積嘅20.93%。

水分子係由一個氧原子同埋兩個氫原子組成。地球上嘅動植物大多要吸收氧嚟生存。
	
## 發現
氧元素係由英國化學家約瑟夫·普利斯特里與瑞典藥劑師同化學家舍勒響1774年分別發現。但係普利斯特里就支持燃素學說。

另外有一個講法認為氧氣首先由中國人馬和首先發現。

1777年，法國化學家拉瓦錫提出燃燒嘅氧化學說，指出物質只能響含氧嘅空氣中進行燃燒，燃燒物重量嘅增加同空氣中失去嘅氧相等，從而推翻了全部嘅燃素說，並正式確立質量守恆定律。從嚴格意義來講，發現氧元素嘅係瑞典化學家舍勒，而確定氧元素化學性質嘅係法國化學家拉瓦錫。

## 名嘅由來
氧氣（Oxygen）希臘文嘅意思係「酸素」，係法國化學家拉瓦錫所起，原因係拉瓦錫錯誤咁認為，所有嘅酸都含有呢種新氣體。家陣氧氣嘅日文名仍然係「酸素」。而台語受到台灣日治時期嘅影響，都以「酸素」嘅日文發音稱呼氧氣。

氧氣嘅中文名係清朝徐壽改嘅。佢認為人嘅生存離唔開氧氣，所以就叫做「養氣」，即係「養氣之質」，後來為咗統一就用「氧」代替咗「養」字，就叫「氧氣」。

## 構造
氧原子只有兩層電子層。八個電子，唔係金屬同埋冇惰性。外層少咗兩粒電子而唔穩定。穩定嘅氧分子（O2），含兩個氧原子。平流層嘅臭氧（O3）含三個氧原子，水同二氧化碳都有氧原子。

## 其他
喺地面，氧氣（O2）可以透過光合作用由二氧化碳分解出嚟；2024年發表嘅論文指出，喺深海，氧氣亦可以透過電解由水分解出嚟。

## 氧嘅化合物嘅例子
*乙二醇醚
*二烷基醚
*三噁烷
*水
*甘油醚
*多氧化物
*芳香醚
*苄醚
*呫噸
*季銨鹼
*矽二氧化矽
*苯乙醇胺醚
*金屬氧化物
*氧化物礦物
*氧化胺
*氧氮化物
*臭氧
*氫氧化物礦物
*鹵氧化物
*鹵代醚
*氮氧化物
*氯嘅氧化物
*硫氧化物
*硫醚
*嗎啉
*碳氧化物
*聚醚
*酸性氧化物
*醚類溶劑
*環醚
*縮水甘油醚
*縮醛

## 參考資料
2月

**2月**係西曆年裏面嘅第二個月，係月小，總共有28日（閏年會多1日，即係有29日）。

## 節日
1月

**1月**係西曆年裏面嘅第一個月，係月大，總共有31日。

## 節日
* 1月1號：元旦日
4月

**4月**係西曆年裏面嘅第四個月，係月小，總共有30日。

## 節日／假日／紀念日／習俗
;4月1號
* 好多國家嘅愚人節（天主教國家嘅愚人節喺12月28日）。
* 日本開學同開工日。
* 荷蘭南部布列艾兒城會慶祝戰勝西班牙軍。

;4月4號
* 香港同西方嘅兒童節。

;4月5號
* 中華民國——死咗嘅總統蔣中正嘅逝世紀念日（呢個節日已經喺2007年8月29號由中華民國內政部嘅公告刪除）。
* 清明節（大約4月5號，可能喺前後兩三日範圍內變動）——中國、香港、澳門同臺灣唯一一個根據節氣而定嘅假日，用嚟拜祖先。
** 清明節前、中、後嗰三日係寒食節。

;4月13號
* 潑水節嘅第一日，喺中國雲南等地嘅民族慶祝新年嘅日子。泰國、老撾、緬甸、柬埔寨都會咁做。喺泰國叫做宋干節。

;4月16號
* 丹麥國慶日。

;4月18號
* 愛爾蘭獨立日。

;4月30號
* 越南嘅官方假期，叫做解放日，喺紀念越南共產黨喺越戰贏咗，解放南越同西貢嘅日子。
5月

**5月**係西曆年裏面嘅第五個月，係月大，總共有31日。

## 節日
* 5月1號：勞動節
* 第二個星期六：世界候鳥日
7月

**7月**係西曆年裏面嘅第七個月，係月大，總共有31日。

## 節日
* 7月1號：香港回歸紀念日
* 7月1號：中國共產黨誕生紀念日
* 7月1號：加拿大國慶日
* 7月4號：美國獨立記念日
* 7月5號：阿爾及利亞獨立記念日
* 7月14號：法國國慶日
* 7月21號：比利時國慶日
* 第一個星期六：國際合作社日
9月

**9月**係西曆年裏面嘅第九個月，係月小，總共有30日。

喺北半球，9月係秋季嘅第二個月，本月節氣：白露、秋分。 

喺英文裏面，9月（September）源自拉丁文*September*，意思係第七個月。

## 節日
* 喺中華人民共和國，9月10號係教師節。喺台灣，9月28號係教師節。
* 依照教會傳統，9月8號係童貞女聖馬利亞日（只適用港澳地區），9月21號係聖馬太日，9月29號係聖米迦勒與諸天使日。
* 喺美國同埋加拿大，9月第一個星期一係勞動節。
* 9月第二個星期六係世界急救日。
* 9月第三個星期二係國際和平日。
* 9月嘅第三個週末係世界清潔日。
* 喺中國，9月第三個星期六係全民國防教育日。
* 9月第四個星期日係國際聾人節。
* 9月最後一個星期日係世界心臟日和世界海事日。
* 9月第3個星期六、星期日係世界古蹟日。
* 9月最後一個星期四係世界海事日。

## 其他
* 9月每年都係同12月一樣喺一個星期嘅同一日開始。
10月

**10月**係西曆年裏面嘅第十個月，係月大，一總共有31日。

## 節日
*10月1號：中華人民共和國國慶節
*10月10號：中華民國國慶日
* 第一個星期一：世界人居日
11月

**11月**係西曆年裏面嘅第十一個月，係月小，總共有30日。

## 節日
* 第三個星期日：世界道路交通事故受害者紀念日
* 第三個星期四：世界哲學日
12月

**12月**係西曆年裏面嘅第十二個月，亦係最後一個月，係月大，總共有31日。

## 節日
* 12月25號：聖誕節
* 12月26號：拆禮物日
金

**金**（，Gold）又叫**黃金**，係種極之貴重嘅金屬元素，原子序數79，符號**Au**，佢來自拉丁文Aurum和Aurora一詞，係「燦爛嘅黎明」咁嘅意思。幾千年嚟都俾人當錢用。亦都可以保值同整珠寶。金響岩石或沖積地裏面搵到嘅通都係一嚿嚿或者一粒粒。金係其中一種用嚟整硬幣嘅金屬。金嘅特性係又軟又閃、黃色、密度高、可以整扁拉長，係過渡金屬嘅一種。家下工業用途包括牙科同電子。

## 同位素

喺全部金嘅同位素中，得金-197係穩定嘅，含量接近所有金嘅100%。其他18種同位素都有放射性，當中以金-195嘅半衰期最長，但係得186日。

金曾經被建議做核武器中一種鹽彈（Salted bomb）嘅原料，而鈷係另一種建議而且較為人知嘅原料，可以製成鈷彈（Cobalt bomb）。一層天然金嘅外罩經由熱核武器放出嘅密集高能量中子通量（Neutron flux）放射之後，會發生核轉變成為有半衰期2.697日嘅放射性同位素Au-198，製造出大約.411 MeV嘅伽馬射線，顯著增加咗武器核微粒（Nuclear fallout）幾日嘅放射性。呢個武器嘅製造、測試同使用仍然未被人所知。

## 價值

自古以嚟，人就視黃金為財富甚至長生不死嘅象徵，成日會攞黃金嚟整銀仔、首飾同埋雕像等嘅嘢，例如有統計就估計話 2022 年嘅黃金需求當中有成 40 至 50% 嘅都係嚟自首飾生產嘅。

由廿世紀起，電子工程上又成日會用金嚟整電子元件。

金咁有用就表示，人對金永遠梗會有一定嘅需求。永遠有需求就表示個價低極有限—因此，手上揸黃金難有大損失，黃金就因而廣泛噉被視為一種比較穩陣嘅投資，好多投資者喺經濟形勢不穩嗰陣時都會選擇揸黃金，保護自己嘅財富。

## 睇埋
*錢
*投資黃金
*煉金術士
*邁達斯王

## 註釋

## 引述
寬頻

**寬頻**（）響電子同電訊學上係指訊號或電路，可以處理到闊啲嘅波頻。頻寬越闊，就可以同時載多啲、傳多啲資料。以無綫電來講，好窄嘅話，只載到摩斯密碼；好闊嘅話，可以傳到人講嘢；再闊啲，可以送埋音樂；再好啲連埋音樂高頻，等佢聽出來效果真啲。電視天綫正常來講可以收到幾個頻道，可以傳多幾個頻道，就叫做寬頻。響資料通訊來講，一個modem經電話綫可以傳到每秒64千bit；同一條電話綫，ADSL就好傳到幾百萬bit，因為咁就叫寬頻喇。
英國海外屬土公民護照

**英國海外屬土公民護照**（）係英國政府簽發畀佢啲殖民地屬土居民嘅護照。

## 1981年英國國籍法
根據1981年英國國籍法嘅規定，**英國同佢嘅殖民地公民**（英國國民）就分咗三類：
*英國公民（British citizens）
:佢哋有英國本土（包括海峽群島同萌島等）居留權同有關嘅英國國民。
*英國屬土公民（British Dependent Territories citizens）
:佢哋英國嘅殖民地居留權同有關嘅英國國民。
*英國海外公民（British Overseas citizens）
:其他嘅英國國民。

以上人士之外重有其他英國國籍。好似晌1983年前已經出咗嘅非英國同埋其殖民地公民，例如英籍人士（British Subject）同受英國保護人士（British protected person），重有1985年後先有嘅英國國民（海外）身份。

## 2002年英國海外屬土法
喺2002年2月26號起，英國屬土公民身份就轉咗名做英國海外屬土公民身份（British Overseas Territories citizenship）。另外，根據呢條例，除咗塞浦路斯英屬基地區嘅英國海外屬土公民之外，大部份英國海外屬土公民都可以用呢條例嘅第 4A 或第 5 章攞到英國公民身份。

## 英國屬土公民護照與香港
香港喺英國管治嗰時，英國政府簽畀香港居民，係英國屬土公民護照。當時英國屬土公民護照，係冇英國居留權。一九八四年，中華人民共和國同英國，簽咗中英聯合聲明，訂明一九九七年七月一號起，英國唔再管治香港，英國屬土公民護照失效。香港政府就響一九八五年十月十七號宣佈，英國屬土公民護照，會喺香港主權移交後失效，為咗解決護照問題，香港政府改發英國國民（海外）護照。持有護照者，終身有效，但仔女無權繼承。
銀

**銀**（ Silver），又叫**白銀**，係種元素，符號來自拉丁文，原子序數47，原子重量107.8682(2)。銀係過渡金屬，又白又軟同常光澤，化學性質穩定。對於電同熱，佢嘅傳導性能非常好。自然過有時搵到佢嘅純金屬。呢隻金屬可以做銀仔、珠寶、餐具、菲林同鏡。

## 應用
喺人類史上，銀呢種金屬不溜都好有市場價值：銀有唔少有用嘅物理同化學性質，襟擺而且仲能夠抵抗腐蝕；包括係古埃及、古希臘以至係周朝等嘅早期文明，都有攞銀嚟造仔、珠寶以至食具等有用嘅物品，當中用銀造嘅刀叉同碗筷到咗廿一世紀初都仲係好受歡迎。

銀嘅導電性能係咁多種金屬當中最強嘅，所以自從廿世紀起，銀就不時都會畀人攞去製作電子元件或者係太陽能板嘅某啲部份。

因為銀咁有價值，唔少人都會買賣銀嚟做一種投資。

## 睇埋
*白銀投資

## 引咗
UNIX

**UNIX**，或者**Unix**，係一隻電腦操作系統。一九六零到七零年代，AT&T 貝爾實驗室（Bell Labs）嘅雇員Ken Thompson、Dennis Ritchie同埋Douglas McIlroy夾手夾腳整佢出來。到咗今時今日，Unix已經開支散葉，有好多分支，有啲係AT&T起，有啲係其他同行做，有啲係唔謀利嘅機構整，以GNU General Public License發表。
英國國民（海外）護照

**英國國民（海外）護照**（**British National (Overseas) Passport**，簡稱**BN(O)**），係英國喺香港主權移交畀中華人民共和國之前，簽發畀香港居民嘅護照。香港嘅BN(O)登記程序喺1997年主權移交之後終止，唔再接受新申請，因此而家只限主權移交之前申領過嘅香港人續期。

## 歷史
1984年，中國同英國簽咗中英聯合聲明。之後冇幾耐，英國喺1985年定咗條香港法案（Hong Kong Act），規定香港居民喺1997年7月1號之後，唔可以繼續享有英國屬土公民嘅地位，冇英國居留權，亦都唔可以繼續用英國屬土公民護照。但係，為咗畀香港市民響主權移交後都可以方便噉旅遊同與英國保持某種關係，英國就同香港居民簽發英國國民（海外）護照。呢本護照喺1997年之後都繼續有效。

合資格嘅香港居民，要喺1987年7月到1997年6月30號期間，去申請BN(O)護照。1997年7月1號之後，只有嗰啲原本攞咗呢本護照嘅人，先至可以換領新護照。呢批人大部分亦都可以拎埋香港特別行政區護照，只有少數人，大部分係印巴血統，少數部分係東南亞出世嘅華裔人士，由於佢哋無中國國籍，唔拎得香港特別行政區護照。

由於申請BN(O)護照一定要有有香港英國屬土公民嘅地位，1996年申請歸化英籍最後期限，有成數以萬計香港人湧到灣仔告士打道嘅人民入境事務處總部排隊辦手續，人龍由日至夜延綿不絕，龍尾排到灣仔運動場，更有人發生爭執，成為當時大新聞。

2020年7月1號，英國政府認定中華人民共和國政府實施《香港國家安全法》嚴重違反《中英聯合聲明》同中方已經明顯違背喺《中英聯合聲明》條文中，保障香港自由、自治同維持司法獨立嘅承諾。因此宣布由2021年1月起，符合申請英國國民（海外）護照（BNO）嘅香港人同佢嘅家屬，將可以無限制喺英國居住、讀書或工作，留英5年之後可以申請無限期居留，再居住12個月後可以登記成為英國公民。

2021年1月31號起，中華人民共和國政府同埋香港特別行政區政府唔再承認英國國民（海外）護照為有效旅行證件同身份證明，唔能夠喺中國大陸、香港、澳門三地用於出入境。

## 申請
2013年3月1號開始只接受郵遞申請，要喺網上填申請表同用信用咭畀錢，然後將以下文件寄去英國護照署。地址係：Her Majesty’s Passport Office(ONL–OVS), PO Box2001, Liverpool, L693FA, United Kingdom

;需要喺網上提交：
*相片檔案，口要合埋，唔可以有笑容
*個人詳細資料：
**全名、出生日期同聯絡方式
**英國國民（海外）護照號碼
*用 Visa 或 MasterCard 畀錢

;需要郵寄嘅文件：
*原有嘅英國國民（海外）護照正本（除非已經唔見咗或俾人偷咗）；
*香港永久性居民身份證嘅雙面彩色影印本；
*任何重未過期嘅其他國家嘅護照本，例如香港特區護照，無論有冇扱過印，都要由第一頁開始影印到最後一頁；
*一份日期喺一年之內嘅文件正本，以證明姓名、地址同居留權，可以用以下文件：
**僱主寄畀你嘅信
**醫療卡
**當地議會或政府部門寄畀你嘅信
**選民卡
**簽證或居留許可（彩色影印本亦可以）
**教育記錄，例如學校報告
**移民文件

如果英方通知有文件唔齊，一定要喺6個禮拜之內補交，唔係嘅話申請就會被撤銷，亦唔會安排退錢。

一般申請人可以豁免填副署人嗰一欄，不過如果7年以上無續期、嗰樣有好大變化、BN(O)護照唔見咗或者損毀、個人資料有重大改變等，申請人就要有副署人簽名。副署人一定要識咗申請人兩年或以上、持有英國或歐盟護照（BN(O)護照都得），或者係認可嘅專業人士，例如法官、議員、太平紳士、律師、醫生、會計師或有專業資格嘅老師等。副署人要喺申請人嘅聲明書填寫有關部分，屋企人唔可以互相做副署人。

## 需時同費用
英國政府收到申請之後大概需要6個禮拜處理，如果官方要求申請人補充資料，或者張相唔啱，可能需要更長時間處理申請，費用如下：

## 更新
呢種英國國籍身份係終身有效，就算本護照過咗期，只要響1997年前已經開始持有呢款護照，個身份都會一路跟身。

## 繼承
英國國民（海外）身份唔可以畀落下一代。唯一例外係2004年2月3號之後出世嘅印度血統人士仔女，如果佢父母只係持有英國國民（海外）身份，無中國國籍，又無喺限定時間內拎到印度國籍，咁呢啲人可以由父母度繼承英國國籍，並登記成英國公民。

## 唔使簽證國家同地區
2010年3月26日來講，有超過110個國家或地區免咗BN(O)護照持有人簽證。包括阿爾巴尼亞、安圭拉、安提瓜和巴布達、阿根廷、阿魯巴、奧地利、巴哈馬、巴林、孟加拉、巴巴多斯、比利時、伯利茲、百慕達、博茨瓦納、巴西、英屬印度洋領地、英屬維爾京群島、加拿大、開曼群島、智利、哥倫比亞、曲克群島、哥斯達黎加、克羅地亞、庫拉索、捷克共和國、丹麥、多米尼加（聯邦）、東帝汶、厄瓜多爾、福克蘭群島、法羅群島、斐濟、芬蘭、法國、岡比亞、德國、直布羅陀、希臘、格陵蘭、格林納達、關島、海地、洪都拉斯、匈牙利、冰島、印尼、愛爾蘭共和國、以色列、意大利、牙買加、日本、約旦、基里巴斯、南韓、科威特、萊索托、列支敦士登、盧森堡、馬拉維、馬來西亞、馬爾代夫、毛里求斯、墨西哥、密克羅尼西亞聯邦、黑山、蒙特塞拉特、納米比亞、荷蘭、新西蘭、尼加拉瓜、紐埃、北馬里亞納群島、挪威、巴布亞新幾內亞、巴拉圭、秘魯、菲律賓、皮特凱恩群島、波蘭、葡萄牙、薩摩亞、聖馬力諾、塞爾維亞共和國、塞舌爾、新加坡、所羅門群島、南非、西班牙、斯里蘭卡、聖赫勒拿、聖克里斯多福與尼維斯、聖盧西亞、聖文森特和格林納丁斯、荷屬聖馬丁、斯威士蘭、瑞典、瑞士、台灣、泰國、湯加、特立尼達和多巴哥、突尼斯、特克斯與凱科斯群島、圖瓦盧、英國、烏拉圭、瓦努阿圖、梵蒂岡、委內瑞拉、西薩摩亞、贊比亞及津巴布韋。

## 睇埋
* 英國國籍法與香港

## 出面網頁
* 續領BNO網址
* 從香港申請英國國民海外 British National Overseas (BNO) 護照
* 續領BNO 的5條Q&A
* 英國駐港總領事館

## 參考
域多利城

**域多利城**（或），又叫**香港城**，亦有寫**維多利亞城**、**維多利亞市**，減筆**維城**，《香港雜記》譯做**域多厘城**，係香港一城，係香港市區之始。1841年，第一次鴉片戰爭期間，英國人響香港島西北岸時起。開頭叫**君士丹**（），到1893年，先改用維多利亞女皇（）起名。初時中文名叫**域多利城**，後尾改叫維多利亞城。當初範圍只有中環（包括埋金鐘）同部份上環，1857年就大幅擴大，重分為**四環九約**，四環係指：

* 西環，即係今時今日嘅堅尼地城同西營盤
* 上環
* 中環
* 下環，即係家下灣仔

而九約除咗四環之後，都包埋鵝頸橋，東角同理黃泥涌等地方。

1903年，香港政府響城界棟起咗多塊石碑，依家重有六塊存在。

維城亦都係香港首府，大部份嘅政府機關都響晒呢度。之不過，個名已經唔多用，純綷係法律上嘅名詞。

## 參考

## 出面網頁

* 香港法例維城界綫，香港法律第一章附表一
* 香港歷史 
* 城界石碑相 
* 四環九約（Adobe PDF format） 
* 四環九約
太空戰士系列

**太空戰士**（日文：，英文：***'，簡稱 ***'），又譯**最終幻想**，係1987年由日本當時嘅遊戲軟件公司史克威爾（），(已經同艾尼克斯（）合併為）開發嘅**[[角色扮演遊戲]]**（）遊戲系列。

1987年當時重係一間小型遊戲軟件公司嘅史克威爾，因為前一款遊戲發售失敗後出現危機。面對失敗，公司嘅骨幹阪口博信準備搏最後一舖。佢開始以勇者鬥惡龍（）為藍本開發一種新風格嘅遊戲。阪口博信就係咁樣講佢當時嘅諗法：

:

太空戰士，多數就咁叫「FF」，之後加上羅馬數字表示屬於同一個系列。

FFI喺1987年銷量有成52萬，FFIII更成為史上首個百萬級白金大作。佢波瀾壯闊嘅情節同電影化嘅表現手法令佢同勇者鬥惡龍重有女神轉生並列成為日本三大 RPG 之一。同時亦令史克威爾一跳加入主要遊戲軟件製造商行列。

## 歷代遊戲
### 本篇系列遊戲

### 衍生遊戲

## 相關電影及動畫
### 電影

### 動畫

## 系列作品嘅關係
**太空戰士**系列間嘅故事基本上係各自獨立，並冇任何直接關係。但係有啲作品就例外，例如太空戰士X同太空戰士X-2。

太空戰士除咗個名，重有以下嘅相同要素（有啲作品冇）：
* 類似嘅世界觀：世界上會有幾個各自擁有唔同屬性嘅強大魔力嘅大型水晶，如果佢哋出現問題，呢個世界亦會跟住陷入苦難之中。（主要係前幾代嘅設定）
* 類似嘅意義主題：例如友情、愛情、親情、犧牲、邪惡同埋正義等。
* 相同嘅角色與要素：例如陸行鳥（チョコボ），莫古（モーグリ），飛空艇同佢嘅擁有者席德，怪物／召喚獸，青魔法，音樂節奏等。
* 封面設定：天野喜孝
* 唔同嘅小遊戲：例如卡片同太空戰士X嘅閃電球等。

## 遊戲嘅特殊玩法
**太空戰士**系列雖然並唔係每一集都能夠有特殊玩法，不過其中最特殊嘅就應該係FF V開始嘅低等級破關玩法。

### 低等級爆機
同一般舊有嘅練功至所有角色等級99唔同，FF V因為有各種職業能力嘅配搭，再加上特殊嘅係大部份首領戰唔會攞到經驗值，重有一啲魔法同技能能夠擊倒敵人之後攞唔到經驗值，所以玩家能夠盡力壓低角色等級嚟挑戰遊戲。開頭有四個角色中三個等級7，一個角色等級8嘅爆機玩法（7778）。後來喺精密計算之後，再一次減少喺強制戰鬥嗰陣時攞到嘅經驗值，咁樣可以喺均等分配嘅情況下，攞到三個角色等級2，一個角色等級3嘅玩法（2223），之後重有變種嘅一個角色等級2，兩個角色等級1，一個角色等級4嘅玩法（2114）。

呢種低等級破關嘅玩法，喺FF VI中亦可以做到，不過計算角色嘅等級就會喺8~12之間。喺FF VII入面因為首領戰會攞到經驗值，所以係冇極低等級嘅情況。不過喺FF VIII入面，玩家可以再一次用等級7、8嘅角色挑戰最後大佬同爆機。至於FF IX就有一個角色等級31，另外三個都係等級1嘅玩法。到咗FF X-2官方攻略ULTIMANIA OMEGA中甚至有記低低等級爆機嘅玩法。照住玩應該係三個角色兩個等級1，一個等級4破關。

### 唔用圓盤爆機
喺FF X入面，因為角色已經冇咗等級嘅限制，反而係要升級之後管理好圓盤先會令角色加強，就係咁出現咗同用低等級爆機嘅*唔用圓盤*呢種唔同嘅玩法。不過唔用圓盤嘅玩法建基於使用會因為每遇敵30次就會加強嘅召喚獸系統，就係咁可以算係一種另類嘅練功玩法。

## 相關文
*巴哈密龍王（Bahamut）
## 連出去
*A9VG電玩部落-太空戰士討論區
*Unofficial Final Fantasy VIII Site (太空戰士VIII)
*天幻網
*Final Fantasy Fantastical Finality 幻想樂章
*懷舊遊戲: NES FF3

### 官方網站
*FFXI
*FFXII
*FFVII: 天子再臨
*FFCC
*FFT-A
Square Enix

**Square Enix**係一間日本遊戲製作同埋出版商，喺美國同歐洲都有分公司。

## 出面網頁
* Square Enix 網站
MSN

**MSN**（**M**icro**s**oft **N**etwork）係微軟出嘅通訊平臺，由Windows Live取代。
## 誤解
好多人以為MSN Messenger係MSN，其實應該叫MSNM。但係，呢個即時通訊軟件而家已經畀Windows Live Messenger取代咗。

## 連出面
*http://www.msn.com.tw/Default.asp
Xbox

**Xbox**係微軟喺2001年出嘅遊戲機。係第六世代嘅遊戲機。

Xbox銷量約為2,500萬，佢嘅銷量主要集中喺北美洲，喺亞洲嘅銷售表現相對冇咁好。2005年，微軟推出Xbox嘅新一代：Xbox 360。
Mozilla Firefox

**Mozilla Firefox**係一隻自由軟體嘅網頁瀏覽器，由Mozilla同幾百個義工一齊幫手開發。佢曾經有兩個舊名，分別係「Phoenix」（鳳凰）同埋「Mozilla Firebird」（火鳥），因為呢兩個名同另外兩款軟件產品撞咗名，所以先改做而家嘅「Firefox」。

## 睇埋
*Firefox for Android

## 參考
中國大陸

**中國大陸**（）指中國喺歐亞大陸嘅疆土，係一個政治地理名詞，大概係等於1949年中華人民共和國建國後所管治嘅地方，同中華民國管治臺灣、澎湖、金門同馬祖呢啲島相對。雖則香港同澳門當時同中華人民共和國相連，但佢哋因分別喺1997年同1999年主權先畀咗中華人民共和國，兩地唔歸入中國大陸。

中國大陸係中國政局各方同各地華人可以接受嘅名，因為唔會講到係中華民國定中華人民共和國呢個敏感問題。

## 中國內地

「（中國）內地」係香港同澳門官腔用詞，政治意味濃。「內地」嘅呢種用法，來自中國舊朝代及大日本帝國。

港澳兩處平民用廣州話閒話家常嗰陣時，不嬲會用「大陸」呢個約定俗成，而唔準確嘅地理中性詞。於是乎，喺坊間興起，踩大陸同大陸人嘅花名，每每都係喺「大陸」前後加字而成。當中有啲甚至變成好收得嘅影視作品入面，經典對白嘅一部分，深入心民……久而久之，「大陸」呢個詞偶然會帶來唔多好嘅聯想，令某啲人忌諱。然而香港同澳門政府，已經揀咗「內地」作文雅用詞，忽略佢可能有殖民主義色彩嘅嫌疑。

## 中國國內
海外華人興用「中國國內」。

## 祖國
其它叫法重有地域意思含糊嘅祖國，喺政治宣傳度猛咁出現，經常用來表示同埋捧個政府。

## 參考
GameCube

**任天堂GameCube**（日文：****，英文：**Nintendo GameCube**，又叫GCN）係任天堂喺2001年9月14日出嘅遊戲機，係第一款用CD既任天堂遊戲機。屬於遊戲機第六世代，即係任天堂64既下一代。Gamecube喺全球一共賣出2174萬部。

任天堂Gamecube係任天堂第一款達到標清(SD)解像度嘅遊戲機，同時亦都係第六世代價錢最平嘅遊戲機。
如梭資訊安全

**如梭資訊安全**（**Zuso.org**）係臺灣最大嘅駭客技術研究團體。

## 出面網頁
*Zuso.org
Adobe

**Adobe**係美國嘅一間電腦軟件製作公司。產品有Adobe Photoshop，Adobe Flash（之前嘅Macromedia），畫嘢用嘅 Adobe Illustrator，做網頁嘅Adobe Dreamweaver等等。

## 出面網頁
* Adobe
旺角

**旺角**（，，又稱**望角**，舊名**芒角**，近年亦叫做**MK**）係喺香港一地，亦係一海角，喺九龍半島中部，入油尖旺區。今角已沒入填地。地內新舊樓混雜；舊樓嘅地鋪，有唔少餐廳。以彌敦道為界，購物中心集中喺東面，住宅區喺晒西面。旺角嘅交通非常發達，有巴士、鐵路，又有公共小巴。而假日嘅彌敦道以東一帶重成日會有好多人行。

旺角嘅人口密度極高。根據《健力士世界紀錄大全》，旺角係全球人口密度最高嘅地區，平均密度每平方公里有十三萬人。

## 歷史
旺角古時叫做**芒角**，因為嗰度芒草叢生，地形好似一隻牛角伸咗入海嗰度咁，所以啲人叫嗰度做芒角嘴，附近嘅村落就得咗**芒角村**呢個名。2004年5月喺通菜街同豉油街鬧市交界嘅一個深度只有兩米嘅渠務地盤裏面，發掘咗好多東漢、晉朝同唐朝嘅陶器以及製陶工具出嚟，即係話喺千幾年前，已經有人住喺旺角。

芒角村喺而家嘅洗衣街附近，以前多數都係種菜、種花、養豬同養雞。不過自從1860年，芒角跟住九龍半島割讓畀英國之後，芒角村嘅村民就開始將自己種嘅花、蔬菜同自己養嘅禽畜拎去港島賣。當時嘅人多數坐蜑民嘅船過海，但係啲蜑民成日將個「芒」讀咗做「望」。到咗一九零九年，香港政府開始呢度填海，起咗個避風塘，而附近亦開始有碼頭同馬路。二十世紀二三十年左右，望角又見芒角、旺角混用，旺就係興旺咁解。嗰時嘅旺角重係一個工業區，四周圍都係製煙廠、棉織廠同五金廠。不過旺角嘅英文譯名「Mong Kok」冇改過，而家重有啲水上人鍾意叫旺角做**望角**。

旺角彌敦道以西嘅地方都係填海得來。而家嘅新填地街喺1950年代嗰陣重係海邊嚟。不過今時今日，旺角呢個地方，正如佢個名一樣，已經成為咗一個好旺嘅購物區同住宅區嘞。

## 特色
旺角有好多特式街道：
* 女人街——即係通菜街，喺登打士街同亞皆老街之間嘅一段。因為有好多賣服裝、化妝品、擺設之類嘅女人嘢而咁叫。
* 雀仔街——即係康樂街，因為有好多賣雀鳥嘅鋪頭而咁叫。康樂街喺1998年因市區重建而清拆，好多鋪頭安排搬到旺角火車站附近嘅園圃街雀鳥花園，而原本嘅地方就起咗一座「朗豪坊」。「朗豪坊」包括一間五星級嘅「朗豪酒店」、一幢寫字樓同埋一座樓高十幾層，附設電影院、百貨公司同埋食肆嘅大型購物商場。
* 波鞋街——即花園街其中一段，因為有好多賣運動鞋嘅鋪頭而咁叫。
* 金魚街——通菜街一段，因為有好多賣飼養魚嘅鋪頭而咁叫。
* 花墟道——因為有好多批發及零售花卉嘅鋪頭而咁叫。
* 西洋菜南街——同女人街並排而立，有好多專賣潮流服飾、電子產品同埋小食嘅鋪頭，係其中一個深受香港後生仔女歡迎嘅消費熱點。
* 登打士街——女人街尾同西洋菜街南尾嗰度，周街都係賣小食嘅鋪頭，同埋有好多樓上咖啡店，亦係深受香港後生仔女歡迎嘅地方之一。
* 槍街——即廣華街，因賣氣槍同埋軍用品店舖林立而得名，同接連嘅仁安大廈商場並名為槍街，係本港WARGAME愛好者必到熱點。
* 花墟道——因賣花（批發零售）嘅舖頭林立而得名。

旺角亦有好多商場：
朗豪坊、新世紀廣場、旺角電腦中心、信和中心、好景商場、星際城市、先達廣場、旺角中心、Chic之堡、潮流特區、旺角新之城、兆萬中心、皆旺商場、瓊華中心

旺角多數賣潮流物品、格仔舗，同埋有潮人潮物v月光寶盒，成日去旺角玩嘅人會被稱為「MK人」，即**M**ong **K**ok 嘅簡稱。

## 交通
### 主要交通幹道
* 彌敦道
* 旺角道
* 亞皆老街
* 西九龍走廊

### 公共交通
* 港鐵：
** 同：旺角站
** ：旺角東站
* 巴士：
:九巴、城巴、過海隧道巴士、跨境巴士
* 小巴
** 綠色專線小巴
** 綠色通宵專線小巴
** 紅色公共小巴

## 睇埋
* 油尖旺區
* 太子
* 油麻地
* 大角嘴
日食

**日食**又寫做**日蝕**，係一種天文現象。當月球響正太陽同地球之間嘅直綫上，響地球上面睇，月球就會局部或全部遮住個太陽。響太空睇，佢個影就落咗響地球上面。

日食可以跟佢食嘅形去分類。**日全食**就係成個太陽俾月球遮住，完全黑晒。**日偏食**就係只係遮咗一邊。**日環食**其實同日全食類似，只不過係月球只能夠遮住太陽中間，留返一個圈響外面。

古時嘅人，見到平時見開嘅太陽突然間唔見咗，就會引起恐慌。響中國，就會話太陽俾天狗食咗。
日

**日**可以指：
*日 (曆法)，地球自轉一週嘅時間。
*太陽，行星嘅其中一個。
*日部，部首之一。
香港特區旗

**[[中華人民共和國]][[香港特別行政區]]區旗**（）係**五星花蕊嘅洋紫荊花紅旗**（注意唔係基本法所講嘅「紫荊花」），用紅色做底色，中間有一朵五星花蕊嘅白色洋紫荊花圖案。底色用中華人民共和國國旗嘅紅色做標準，而洋紫荊花係香港嘅象徵。

香港特區區旗設計喺1990年2月16號定案，1990年4月4號喺第七屆全國人民代表大會第三次會議中通過，1996年8月10日由特區籌委會通過使用暫行辦法。1997年7月1號嘅香港主權移交典禮上，特區區旗第一次正式飄揚，取代主權移交以前用嘅香港旗。

## 設計
香港特區區旗嘅形狀、顏色、同埋洋紫荊圖案，無論喺旗幟正面定係背面睇都係一樣，只係方向有啲唔同。區旗同區徽嘅規格同使用方法，由1997年7月1號生效嘅《區旗及區徽條例》具體訂出。香港政府同時制定咗展示區旗同區徽時必須遵從嘅條件。

### 象徵意義

旗嘅底色係紅色，同中華人民共和國國旗嘅底色一樣，象徵香港係中華人民共和國嘅一部份。同時，中華文化將紅色視為喜慶嘅顏色，因此紅色亦有慶祝同埋愛國嘅意思。

洋紫荊圖案、花蕊用五粒星表示，再次同中華人民共和國國旗上嘅五星相對應，有中國同香港唔可以分開嘅關係。花瓣上嘅五星，代表香港人熱愛祖國。區旗淨喺用紅白兩色，象徵香港實行一國兩制。

早喺1965年，香港已經採用洋紫荊作為自己嘅市花，八年後（1973年）嘅市政局就用咗洋紫荊做標誌。1997年之後用嘅香港特區區旗設計繼續有洋紫荊花嘅元素。

### 詳細標準
繪製香港特區區旗嘅定位圖如下：


《區旗及區徽條例》訂明咗香港區旗嘅繪畫方式。旗幟長闊比例係2:3，矩形，所有旗幟必須以指定比例同定位繪畫，先至符合規格。

法例訂明區旗旗面嘅通用尺寸如下：



以下係區旗用色嘅大概標準，分別用HTML RGB 16進制代碼網頁標準色、CMYK色彩模式（印刷四分色）、染料顏色、HSL、HSV、HSB 色彩模式、以及彩通色板號數表示：




## 歷史
主權移交前舉辦過區旗設計比賽，畀香港人參與特區區旗嘅設計。共收到7000份參賽設計，當中嘅作品有「HK」字母、幾粒代表「東方之珠」嘅圓珠，象徵金融中心嘅金錢圖案、白鴿等，作品嚟自美術界、農民、演員、戰士、軍官等。當中有唔少作品用洋紫荊做設計，但同市政局嘅標誌相似，因版權問題被淘汰。由政治人物組成嘅評審團選出其中六份，但中國方面最後否決全部設計，並另外邀請三名設計師（當時香港正形設計學校校長韓秉華、當時嘅基本法諮詢委員文樓同建築師何弢）重新設計。韓秉華：「我比較傾向以植物為旗，好似加拿大嘅楓葉旗，所以提出用（洋）紫荊花為主體」。韓秉華喺書中更指何弢當時隨即喺酒店嘅花園摘咗一朵洋紫荊花，帶返會議室，用嚟觀察佢嘅形態。原來區旗上嘅洋紫荊圖案，最初係星中有花，變成花中有星；由五角星演變成今日嘅小五星。最後採納原評審之一、香港建築師何弢嘅設計。上海出世嘅何弢憶述當時一啲頗為怪異嘅設計：「有一份設計一邊有鐮刀同錘頭，另一邊就有港元標誌。」。至於洋紫荊設計概念嘅來源，佢指留意到花瓣對稱，而且花紋迴轉富有動感，所以將佢加入區旗設計入面。

第一份設計嘅洋紫荊花瓣弧度由於難以繪製，主權移交前曾作出適度修改。最後使用嘅區旗設計中洋紫荊花瓣無之前初稿咁肥大。未改版前嘅區旗可以喺早期嘅《基本法》單行本搵到。由於特區區旗設計曾經改過，而區旗亦間唔中會出現錯體區旗同埋調轉掛嘅情況；好似2004年雅典奧運會奧運選手村入面，大會準備嘅區旗就唔合乎規格。匯豐銀行2011年版本嘅100蚊紙嘅設計更出現倒掛區旗嘅錯誤，喺推出市面前及時改返啱。

## 區旗使用禮節

香港政府每日喺行政長官官邸、香港禮賓府、香港國際機場同埋所有邊境管制同檢查站，展示國旗同區旗；至於喺各主要政府合署同建築物，好似行政長官辦公室、行政會議、終審法院、立法會同埋喺海外嘅香港經濟貿易辦事處展示，就會喺工作日掛起。政府會喺指定日子（國慶日、特區成立日同元旦），喺醫院、學校、部門總部、體育同埋文化場館等政府建築物展示國旗同區旗。國旗同區旗應該喺日出時升起，日落時降下。即係，旗幟喺上晝八點升起，大概下晝六點降下。

### 區旗法例
根據《基本法》第十條，香港嘅區旗係「五星花蕊嘅『紫荊花』紅旗」。《香港法例》第2602章《區旗及區徽條例》訂明，區旗係指1996年8月10號香港特別行政區籌備委員會第四次全體會議通過嘅香港特別行政區區旗。

## 舊史嘅香港旗

香港喺英國殖民地時期嘅最後一面殖民地旗喺1959年7月27號至1997年6月30號期間用；設計同其他英國海外領地一樣，用英國藍色軍旗（Blue ensign，藍地、左上面配有英國旗）打底，右下做個白圓，入面加個香港紋章，係英國喺香港統治嘅重要象徵。

英屬香港旗喺1997年香港主權移交之後一度銷聲匿跡，但自2012年中港矛盾白熱化之後，支港英政府旗開始喺不滿中國同特區政府嘅集會遊行出現，直至2020年實施咗港區維護國家安全法，就永久停止使用。

## 參考

## 拎
* 香港特區區旗
月食

**月食**（；），用漢字寫又可以寫做**月蝕**，係一種天文現象。當地球（附圖入面嘅藍色波）咁啱行到太陽同月球嘅直綫上面，地球就會遮住射落月球嘅太陽光，即係地球個影（附圖入面嗰笪灰黑色區域）喺正月球上面，令月球睇起來好似畀個影「食」咗噉。

## 類型

月食分三種，**半影月食**嗰時，個月亮睇起來會好似冇乜變化；**月偏食**嗰時，個月亮睇起來會好似食咗一忽咁；而**月全食**嗰時，成個月亮會暗咗，兼且望落紅紅哋。

由於地球嘅本影比月球大得多，咁就意味住喺月全食發生嗰時，月球會入晒地球嘅本影區內，所以絕對唔會出現「月環食」呢種現象。

## 月食過程

#半影食始：月球啱啱同半影區接觸，呢個時候月球表面光度略為減少，但肉眼較難觀察。
#初虧（淨係月偏食同埋月全食）：月球由東緣進入地影嘅一刻，月球同地球本影第一次外切。
#食既（淨係月全食）：月球完全進入地球本影嘅一刻，並同本影第一次內切。
#食甚：月圓面中心同地球本影中心最接近嘅瞬間，呢個時候月球表面呈紅銅色或暗紅色（適用於月全蝕）。
#生光（淨係月全食）：月球開始離開地球本影嘅一刻，並同地球本影第二次內切。
#復圓（淨係月偏食同埋月全食）：月球完全離開地球本影，同地球本影第二次外切。
#半影食終：月球離開半影，成個月食過程正式完結。

*月偏食冇食既、生光過程，蝕甚亦只係表示最接近地球陰影嘅時刻。
*半影月食冇初虧、食既、生光、復圓，食甚亦只係表示最接近地球陰影嘅時刻。

### 時間

相比起日食，月食發生嘅時間（月球由進入至走出地影）係好長，平均需要幾個鐘，各年月食嘅時刻喺大部分日曆上都有說明。月全食時間最長可長達1個鐘45分，日全食最長只得7分31秒。2011年6月16號嘅月全食階段達到1個鐘41分鐘。但係2003年11月8號嘅月全食整個階段只有25分鐘。

## 月食同科學研究
最早的月食記錄係前2283年美索不達米亞嘅記錄。殷商喺卜辭載「六日甲午夕，月有食」，「旬壬申系，月有食」，《詩經‧小雅》載有：「彼月而食，則維其常」，《小雅·十月之交》篇「彼月而微，此日而微」，微係指月食。《荀子‧天論》：「夫日月之有食，風雨之不時。」古代中國同非洲民間認為月食係「天狗吞月」，要敲鑼打鼓先可以趕走天狗。喺漢朝，張衡就已經發現月食嘅部份原理，佢認為係地球走到月亮嘅前面，將太陽光擋住，「當日之冲，光常不合者，蔽於地也，是謂暗虛，在星則星微，遇月則月食。」。前4世紀古希臘嘅亞里士多德根據月食望到嘅地球影子嘅圓形而推斷出地球係圓嘅。前3世紀古希臘嘅天文學家阿里斯塔克、前2世紀嘅希帕求斯都提出過用月食來測定太陽、地球、月亮嘅大細。

近代有人搞錯以為古代民間既然將日食叫做「天狗食日」，咁樣月食就順理成章，叫做「天狗食月」。其實中國古代「天狗」係月中凶神嘅名。古籍《協紀辨方》卷四引用《樞要曆》：「天狗者，月中凶神也。其日忌禱祀鬼神，祈求福願。」，同書又引用《曆例》：「天狗者，常居月建前二辰。」，因為「天狗」係「月神」，天狗一定唔會自己食自己。因此中國古代唔可能有「天狗食月」嘅講法，只有「天狗食日」，即係「月中凶神食日」。

## 相

File:Lunar-eclipse-09-11-2003.jpeg|嘅開始
File:Moon Eclipse cropped From Miami 2010.jpg|
File:Eclipse from moon.jpg|由月球上睇月食，由所畫 
File:Lunar eclipse April 15 2014 California Alfredo Garcia Jr1.jpg|，喺美國加利福尼亞州拍攝。


## 參考

## 睇埋
*月食一覽
*21世紀月食一覽
*月相
*超級月亮
*日蝕
*食分
*夜空

## 出面網頁

* Mr.Eclipse月蝕入門
* NASA日月蝕信息
* NASA月蝕計算器
FIFA世界盃

**FIFA世界盃**（）係足球界最重要嘅比賽，由國際足球協會（FIFA）主辦。參賽隊代表FIFA嘅會員國家同地區。自1930年烏拉圭世界盃開始每四年辦一次，例外係1942年同1946年因為第二次世界大戰無打。外圍賽喺決賽周前三年陸續打。最近一屆嘅決賽周喺2022年擧行，由卡塔爾主辦。

## 過去嘅比賽

;註


## 參考

## 睇埋
* FIFA女子世界盃

## 出面網頁

* FIFA世界盃
時區

**時區**（）係根據一片地區嘅標準時間做**本地時間**嘅分區。大部份嘅時區都係差一個鐘，通常係根據格林威治時間（參考世界協調時，UTC）同本地時相差來分別。

標準時區係根據地球呢個橢球形分做廿四瓣，每瓣佔經度15度。每個同隔籬嗰區差一個鐘。不過，因為政治同地理緣故，時區跟住政治邊界或國內時間（例如夏令時間唔同），變到巖巖嵾嵾，時區界綫亦都可能會隨時有變。

## 理論時區
理論時區以被15整除嘅子午綫為中心，向東西兩邊延伸7.5度，即係每15°劃分一個時區，即係**理論時區**。理論時區嘅時間採用其中央經綫（或標準經）嘅地方時。所以每差一個時區，區時相差一個鐘，相差幾多個時區，就相差幾多個鐘頭。東邊嘅時區比西邊嘅時區時間嚟得好早。日期廢事搞亂晒，就提出咗日界綫嘅概念。

## 法定時區
但係，有啲時區嘅形狀係唔規則，呢個係為咗避開國界綫，而且比較大嘅國家以國家內部行政分界綫為時區界綫，呢個係**實際時區**，即係**法定時區**。

## 睇埋
* 時區一覽

## 出面網頁
* 世界時間服務
* 國家授時中心網絡服務器時間發佈
有軌電車

**有軌電車**（；英文： 或 streetcar，香港簡稱**電車**，北美叫**街車**）係一種行軌道嘅交通工具，輕過火車。通常係市區裏面行，或者連住唔同嘅村落，市鎮。電車同火車唔同嘅地方係佢通常起響街上面，有時會預一啲綫畀佢專用。唔少電車綫都冇站台，有時行過街就係。用噉嘅設計，條街路就可以同時容得落電車、行人、同其他車一齊用。

有軌電車主要有兩種嘅供電方式，一種係車頂電纜通過接觸集電弓/集電桿供電，另一種係第三軌供電。早期嘅電車有試過用動物或者內燃機車做動力，但係今日已經好少見。

## 歷史

第一條用於客運嘅路面有軌車，係1807年喺英國啟用嘅公共馬車（Omnibus）。1828年，美國馬里蘭州巴爾的摩修建咗第一條有軌馬車綫路，之後紐約同新奧爾良分別喺1832年同1834年開通咗類似嘅綫路。1873年，三藩市起咗條有軌車綫路，不過係用鋼纜拉住部車行，所以嚴格來講唔算係電車。同一時期，喺一啲城市道，出現咗用小型窄軌蒸汽機車牽引嘅市內有軌交通。

1879年，德國工程師西門子（Ernst W. von Siemens）喺柏林工業展上面首先嘗試用電力帶動軌道車輛。之後俄國嘅聖彼得堡、加拿大嘅多倫多都試過開通有軌電車嘅商業運營。匈牙利嘅布達佩斯喺1887年建立咗第一個有軌電車系統。1888年，美國維珍尼亞州嘅列治文亦都開通咗有軌電車。

中國最早嘅有軌電車，係1899年由德國西門子公司喺北京修建嘅、連接馬家堡火車站同永定門嘅有軌電車。1904年，香港開通有軌電車，此後設有租界或成爲通商口岸嘅各個中國城市都相繼開通有軌電車。天津同上海嘅有軌電車先後喺1906年同1908年開通。之後，日本同俄國相繼喺大連、哈爾濱、長春、瀋陽等城市開通有軌電車綫路。北京嘅市內有軌電車喺1924年開通。1956－1958年，鞍山開通有軌電車。

有軌電車喺20世紀初風行一時。但自從1950年代起，私家車、巴士同其他路面交通逐漸普及，加上汽車生產商嘅推波助瀾，唔少有軌電車系統陸續停運、拆卸。有軌電車網絡喺北美、英國、西班牙等地幾乎完全消失，但係喺瑞士、德國、波蘭、奧地利、意大利、比利時、荷蘭、日本、千里達、泰國等國，有軌電車網絡重保養良好。

近年來，大眾開始知道私家車太多會引起空氣污染、汽油依賴、泊車難等種種問題。唔少政府因此改變原先過度依賴汽車嘅交通規劃。巴士由於同其他車共用路面，提唔到好高速度。而地鐵成本高，用喺市郊無實際。於是有軌電車嘅優點越來越明顯。從1970年代末起，部份無有軌電車嘅地方喺政府做過硏究之後，開始建造新嘅有軌電車線。好多重有有軌電車嘅城市亦增加線路，或者將原有系統現代化。

低地臺有軌電車喺1990年代出現。乘客上落低地臺有軌電車嘅時候唔使上落梯級，大大方便殘障人士搭車。

2001年，鞍山有軌電車停運。到此，中國重有舊時有軌電車嘅城市剩返大連同長春。2006年，天津濱海新區引入法國産嘅膠輪導向電車Translohr，用來運營天津開發區導軌電車一號線。部份媒體將伊種膠輪導向電車稱為有軌電車，但係膠輪導向電車嘅膠輪同軌道淨係起導向嘅作用，並無行駛同承重嘅功能，同真正意義上嘅有軌電車有本質嘅區別。2007年尾，大連駁通現有嘅兩條電車綫路。2009年，上海浦東新區亦都引入膠輪導軌電車。2012年3月，瀋陽有軌電車系統開工，8月投入運營，瀋陽消失咗近四十年嘅有軌電車，又返到市民嘅生活入邊。同一年，蘇州高新區開始興建蘇州高新區有軌電車，遞時會同蘇州現有嘅軌道交通接駁。另外，北京最近引入一種以第三軌供電，但保留咗集電桿嘅仿古式電車，從而喺形式上恢復咗部分「有軌電車」路綫作爲一種文化象徵來紀念。

2014年12月，廣州嘅海珠環島有軌電車試營運。

### 雙層有軌電車

目前全球只有三座城市嘅有軌電車系統重有雙層電車。依三座城市分別係香港、英國黑池同埃及亞歷山大港。其中香港電車更加係全球唯一全部採用雙層電車嘅系統。

## 有軌電車嘅優點

* 一公里有軌電車線所需嘅投資通常只係一公里地下鐵路嘅三分之一，因此對於中型城市或者人口唔密集嘅地區來講，有軌電車係實用而廉價嘅選擇；
* 唔使挖掘地底隧道，車站唔需要高價環控設備，乘客上落車唔使行好遠；
* 有軌電車一般同汽車共用路權，唔使起架空路軌，慳街道空間；
* 因為有軌道引導，所以駕駛操作容易過無軌電車；
* 有軌電車以電力推動，車輛唔會排放廢氣。

## 有軌電車嘅缺點
* 因為要設軌道同電網，建設成本高過無軌電車，對小型城市來講財政負擔幾重下；
* 受軌道同電網限制，行駛冇無軌電車咁靈活，
* 路軌佔用路面，其他路面交通通常要讓條行車線出來畀有軌電車；
* 速度同載客量都比唔上地鐵；
* 一部車發生意外可能會造成全線癱瘓。

## 參考


## 睇埋
* 無軌電車
* 香港電車
* 火車轆
面積

**面積**係指平面或者曲面上面一個區域嘅大細嘅量度。平面面積係講緊一個平面圖形嘅面積，而表面積就係講緊一個開放曲面或者立體幾何物體嘅邊界嘅面積。面積可以理解為製造一個模型所需要嘅材料嘅數量，又或者係要用一層油漆將表面油滿所需要嘅油漆量。面積係平面曲線嘅長度（一維概念）同體積（三維概念）嘅二維類比。兩個唔同嘅區域可以有相同嘅面積（好似化圓為方咁）。

一個圖形嘅面積可以通過同固定大細嘅正方形比較嚟測量。喺國際單位制（SI）入面，面積嘅標準單位係平方米（寫做 m2），即係一個邊長為一米嘅正方形嘅面積。一個面積為三平方米嘅圖形就會有同三個呢啲正方形一樣嘅面積。喺數學入面，單位正方形被定義為面積為一，而任何其他圖形或者表面嘅面積都係一個無量綱嘅實數。

有好多簡單圖形嘅面積公式都係大家熟知嘅，例如三角形、長方形同圓形。用呢啲公式，任何多邊形嘅面積都可以通過將多邊形分割成三角形嚟計算。對於邊界係曲線嘅圖形，通常要用微積分嚟計算佢嘅面積。事實上，要確定平面圖形嘅面積呢個問題係微積分歷史發展嘅一個主要動力。

## 單位

面積量度單位:
:平方米 = 國際標準單位
:公畝 = 100 平方米
:公頃 = 10,000 平方米
:平方千米 = 1,000,000 平方米
:平方百萬米 = 1012 平方米

## 參考資料

## 睇埋
*周界
菜

**菜**（），或者叫**蔬菜**（）或者**菜蔬**， 係植物，亦係一類嘢食。由於係植物，所以通常都會有豐富嘅纖維同維他命，如果係豆類嘅話，重會有好多蛋白質。佢無科學嘅定義，係好主觀嘅。

除咗生果、殼、果仁、山草藥、香料之外，任何一種食得嘅草本植物，都可以叫做菜。菇之類都算係菜，雖則佢係生物學上係另一界，屬於苔蘚界。（以前係歸入植物。）

菜有分葉菜，例如生菜；莖菜，例如蘆筍；根菜，例如蘿蔔；花菜，例如西蘭花；地下莖葉（例如蒜頭）；瓜菜，如青瓜、南瓜、牛油果、青椒等；豆菜，例如青豆、荷蘭豆、豆角。

因為菜唔係植物學名詞，所以有啲菜同時又係生果。一般嚟講，菜多數都唔甜；不過都有啲例外，好似南瓜就係。

## 文化上
喺廣東話入邊，「菜」亦可解作女朋友，例如「你條菜」即係「你個女朋友」咁解。

## 睇埋
* 均衡飲食
巴士

**巴士**（）係一種交通工具，係可以載好多人嘅一種大型汽車。除咗司機之外，有時重會有賣車飛嘅人，叫售票員。巴士呢個字音譯自英文 ，即係  嘅簡寫。

巴士有分為公共巴士同私人出租巴士。前者乘客上車畀車錢就可以搭；私用出租車要預約、傾行程，點對點。

## 睇埋
*巴士迷
香港電台

**香港電台**（；簡稱**港台**；英文：，縮寫**RTHK**）係香港一間廣播機構，1928年成立，作為香港政府一個部門嘅形式運作。香港電台負責香港七個電台頻道同埋製作一啲響香港本地電視台播嘅電視節目。佢嘅節目以敎育、娛樂同公共事務為主。

## 隸屬
*政府新聞處：1951年－1954年
*文康廣播科：－1997年6月30日
*文康廣播局：1997年7月1日－1998年4月
*資訊科技及廣播局：1998年4月－2002年6月30日
*工商及科技局：2002年7月1日－2007年6月30日
*商務及經濟發展局：2007年7月1日－

## 地址
*廣播大廈：香港九龍廣播道三十號
*電視大廈：香港九龍廣播道一號A
*教育電視中心：香港九龍廣播道七十九號

## 歷任部門首長

## 聲音廣播

## 港台電視

## 國際獎項及表彰
香港電台喺2019-20年憑住反送中抗議活動嘅深入同多角度嘅報導而喺國際影展上大放異彩，贏咗多個金銀銅獎。

### [http://filmfestawards.com/awards/index.asp 2020  US International Film & Video Festival]

### [https://tvfilm.newyorkfestivals.com/ 2020 New York Festivals TV & Films Awards]

### [https://www.worldmediafestival.org/en/festival-information/hall-of-fame 2020 World Media Festivals]

### [https://humanrightspressawards.org/zh-hant 2020 人權新聞獎]
人權新聞獎喺一個來自香港嘅非牟利組織，為咗表彰亞洲區內同人權議題相關嘅新聞報道。

1995-2019 嘅官方得獎名單

## 參考

## 出面網頁

*
南海潮 (歌)

**南海潮**（）係一首海外粵籍華僑唱嘅粵語民歌。首歌啲曲調嚟自珠三角同周圍海岸艇家嘅民歌，出名到畀唔少人話佢係廣東嘅非官方「省歌」。

## 歌詞
### 漢字版
:紅霞滿灑粵天東破曉， 
:蒸蒸日上序華章，
:紅棉紫荊又添千百朶，
:欣欣萬世象。
:我見江潮依然推起那舢板，
:卻是穿過玉宇瓊樓新靚景，
:我叫海潮波濤不要這洶湧， 
:隔住一片萬里大洋歸心切。

### [[粵拼]]
:，
:，
:，
:
:，
:，
:，
:。

## 睇埋
*粵曲
*粵詩
國際音標

**國際音標**（；），又叫**萬國音標**，通常用英文縮寫 （可以借入粵語做），係語言學一套方便標示全世界每種語音嘅標音符號。佢嘅特色係一隻符號（或者叫做字母）祇代表一隻語音或音素，同時用附加符號來表示唔同環境嘅音變。噉語言學家就可以用爾套系統來比較唔同語言嘅發音。佢係全球語言學家嘅共同標準。

## 基本諗頭

喺現實世界，人往往會攞文字寫低自己講嘅嘢，但人平時生活用嘅文字同自然語言一樣，或多或少噉有啲混沌，例如
***聲**呢隻漢字喺廿一世紀初嘅廣東話可以有兩隻音－／；
*而英文都係一樣，例如**cake**（蛋糕）同**century**（世紀）雖然頭嗰隻字母都係**c**，但佢哋頭嗰個音查實幾唔同；

因為噉，語音學工作者就製定咗 IPA 爾套標準。IPA 最大特徵係極之精確，IPA 有一拃文字符號可以用嚟寫低講嘢嘅聲（標音），而且隻隻符號都淨係會對應一隻音，同時每隻音亦淨係對應一隻符號，仲會用「[]」嚟括住記嘅音（用意在於向睇嘅人強調返串符號係寫緊 IPA）。當研究語音學嘅人睇到一串IPA符號嗰陣，唔會有「吖，呢個符號有兩個可能嘅音喎，到底寫嘢嗰個人想表達嘅係呢個音定嗰個音？」嘅問題。

例字詞：

—英文同葡文傳統上慣咗用羅馬字寫，而標準官話傳統上慣咗用漢字寫，但無論用嘅文字系統係乜，IPA 都會用同一套符號寫嗰隻語言出嚟，方便語音學研究免受文字系統嘅特性干擾。

廣東話例子：
*原句（掕住粵拼嘅漢字）：；
*唔標調嘅 IPA：
上例用中括弧，表示用咗嚴式標音，即係標語音而唔係音素，所以係標[tsʰ]而唔係一般字典見到嘅ts。

## 符號一覽

## 相關概念
*變音符號：一啲用嚟掕落字母嘅符號，表示隻字母同冇變音符號嘅同款字母發音唔同，而發音點唔同法，就視符號而定。例子：用羅馬字寫標準官話或者越南話嗰陣，就會用變音符號表示聲調，每隻聲調都有其對應嘅符號。

## 睇埋
*粵語寬式國際音標
*樂譜

## 註釋

## 參攷

## 出面網頁
*中文版本的國際音標表
黃禍

**黃禍**（）係19至20世紀上半葉時歐美白人社會對以中國為首亞洲民族主義國家（黃種人），嘅偏見用語。尤其著名嘅係德國皇帝威廉二世畫嘅一幅名為《世界上嘅民族，保護你哋最寶貴嘅財產》嘅漫畫，喺嗰幅漫畫中一個跨住烏雲嘅佛飛向前方，而歐洲民族嘅代表（法國、德國、意大利等）就不安噉注視住佢。爾幅畫亦體現咗20世紀初歐洲國家承認東亞有威脅歐美喺世界上嘅霸權嘅潛力。

## 因素
### 中國仇外情緒

當時晚清未能現代化國際化，所以做出好多野蠻行為，西方人已經有深刻印象。一個由中國政府以隻眼開，隻眼閉方式縱容所謂義和拳仇外武術組織，早已惡名昭彰。拳民對在中國境內外國人造出野蠻同血腥行為。義和團打家劫舍，殺害洋人，火燒教堂，令人恐懼。

### 文化恐懼
當初，東西文化甚至宗教、經濟，社會，政治方面差距。東方人對西方世界存有誤解，重要排除基督教文明，同時可能出現東方文化入侵西方情況，重有種族一體化造成恐懼，結果東西方種族主義開始變成敵視。一夫多妻制下中國社會會被西方種族主義者認為，數量上威脅一夫一妻制西方國家，加上當時期中國民族主義恐懼西化，並存有**西方侵略者**想法，中國敵意會被視為有「報複」可能性，由達爾文主義物種進化爭奪世界角度，奧地利格式塔学派祖師克里斯蒂安·冯·厄棱费尔，指出種族鬥爭中黃種人獲勝會造成西方種族清洗。战间期，“猶太人”，共產主義（包括中共）成為對右翼歐洲世界中，唯一政治同文化威脅。

#### 東方性暴力

當時西方對黃禍恐懼實質係因為亞洲男女性貪婪。東方文化強調生活肉慾同感性方面。因此，東方性文化完全威脅到基督教，令西方道德毀滅，通過對感官最終變成性奴。蒂姆湯普森教授話，有關對亞洲性恐懼一個“完美例子”係加拿大Tantric Legion的短篇小說“The Fall：With a Whimper”（2007年），其中涉及圖像色情恐怖故事。

## 回應
*日本人民族主義：岡倉天心，"White Disaster（白禍）"批評西方國家反而用軍事同基督教傳教活動侵蝕其他國家文化。1913年10月，桑原隲蔵發表『新日本』。論文反駁黃禍論。

## 相關
* 反華
* 反日
* 反韓
* 香港獨立
* 台灣獨立
* 中國威脅論
* 遊客不文明行為記錄

## 參考
林尚義

**林尚義**（英語：Spencer Lam Sheung Yee，），花名**阿叔**、**重炮手**、**倉魚**，係香港足球員、講波佬，幾受香港老中青球迷嘅愛戴。

阿叔屋企係小康之家，佢係么仔，有一個阿哥八個家姐。16歲加入咗香港甲組足球聯賽嘅足球隊，1948年開始效力傑志，1958年代表中華民國攞咗亞運足球金牌，1960年喺羅馬參加1960年夏季奧林匹克運動會，1972年效力流浪時攞咗聯賽同銀牌雙料冠軍。1982年攞埋國際足球協會世界教練文憑。

林尚義喺香港中文大學經濟系畢業之後，警察足球隊曾邀請佢加盟，但佢拒絕咗，重去咗教書。佢曾經喺文理書院 (香港)教體育、社會同國文。

掛靴之後，林尚義先後喺香港商業電台、亞洲電視同埋無綫電視做講波佬超過成廿年，堪稱香港足球評述界嘅宗師，佢嘅權威式球評風格實在係深入民心。

阿叔曾經喺1995年到2001年期間客串多部電影，好似《黑玫瑰義結金蘭》（1997年）、《賭聖3之無名小子》……等，其中以《古惑仔》電影系列中飾演風趣神父一角最深入民心。亦因為佢獨特嘅講嘢方式，有好多廣告商都搵佢做廣告嘅旁白，好似早排嘅可口可樂廣告：「10號仔一直帶個波衝入禁區……腳趾尾拉篩，入咗啦！入咗啦！」令到好多熱愛足球嘅人聽到都覺得好開心，好有感染力。

2005年1月初，阿叔佢既老婆係劉蕙芳因為肝硬化引致內出血死咗，終年43歲，另外，阿叔對佢大受打擊，試過想喺2005年8月中同無綫電視合約屆滿之後退休，畀翻無綫電視挽留，到咗2006年世界盃過後，同年7月10號先至完成手頭上主持工作嘅香港時間清晨5點鐘正式退休，並宣佈退出電視同電影圈。

2009年4月23號，佢喺灣仔嘅僑興大廈住所內昏迷，係響送往律敦治醫院而搶救緊病死，去到11點58分證實死亡，享年74歲，其後，阿叔嘅骨灰葬於柴灣華人永遠墳場，繼伍晃榮逝世後呢個喺第二位病逝嘅體育界人士。

## 參考

類:香港主持人
類:祖籍中山
聯合國

**聯合國**係一個國際組織，負責世界各國響國際法、世界安全、經濟發展、同社會平等有關事宜。佢響1945年成立，嗰時有51國簽咗聯合國憲章，亦都取代咗1919年成立嘅國際聯盟。

聯合國係第二次世界大戰之後成立嘅，目的係防止未來再發生世界大戰，並且取代咗被認為冇乜作用嘅國際聯盟。 1945年4月25號，50個國家喺三藩市集合，參加一場會議，開始起草聯合國憲章，並喺1945年6月25號通過。憲章喺1945年10月24號生效，聯合國亦正式開始運作。根據憲章，聯合國嘅目標包括維護國際和平與安全、保護人權、提供人道援助、促進可持續發展，以及維護國際法。 聯合國成立嗰陣有51個成員國；截至，已經有193個主權國家，幾乎涵蓋全球所有被承認嘅主權國家。

聯合國喺成立初期，因為冷戰期間美國同蘇聯及其盟友之間嘅緊張關係，令到維護世界和平嘅任務變得複雜。佢嘅任務包括派遣主要係非武裝嘅軍事觀察員同輕武裝部隊，負責監察、報告同建立信任。 1960年代，隨住去殖民化嘅廣泛進行，聯合國嘅成員國數量大幅增加。自此，80個前殖民地獲得獨立，包括11個由託管理事會監管嘅託管領土。 到咗1970年代，聯合國用於經濟同社會發展計劃嘅預算遠遠超過咗維和開支。1991年冷戰結束後，聯合國轉變並擴展咗其現場行動，承擔咗多種複雜任務。

聯合國由六個主要運作機構組成：大會、安全理事會、經濟及社會理事會、國際法院、聯合國秘書處同託管理事會，不過託管理事會自1994年起已經暫停運作。聯合國系統包括多個專門機構、基金同計劃，例如世界銀行集團、世界衛生組織、世界糧食計劃署、聯合國教科文組織同聯合國兒童基金會。此外，非政府組織可以獲得經濟及社會理事會同其他機構嘅諮詢地位。

聯合國嘅最高行政官員係秘書長，現任秘書長係葡萄牙政治家兼外交官安東尼奧·古特雷斯。佢喺2017年1月1號開始第一個五年任期，並喺2021年6月8號成功連任。聯合國嘅經費來自成員國嘅攤款同自願捐款。

聯合國、其官員同機構贏得過多次諾貝爾和平獎，不過對其成效嘅評價亦有爭議。有評論認為聯合國係和平同人類發展嘅領導者，但亦有評論批評其無效、偏頗同腐敗。

## 會員資格
  
  
全球所有無爭議獨立國家都係聯合國成員。 最近加入嘅係南蘇丹（2011年7月14日），令成員國總數達到個。 聯合國憲章列明入會條件：  

  

  
另外有兩個觀察員實體：教廷同巴勒斯坦。 庫克群島同紐埃雖與新西蘭自由聯合，但已加入多個聯合國專門機構，並獲秘書處確認「完全締約能力」。  

印尼曾因反對馬來西亞當選安理會非常任理事國（1965年印馬對抗期間），一度宣布退出聯合國，係至今唯一案例。 佢哋曾另組「新興力量會議」抗衡聯合國，但1966年已恢復會籍。  

### 七十七國集團
  
聯合國內嘅「七十七國集團」（G77）係發展中國家鬆散聯盟，旨在促進成員經濟利益同提升談判話語權。最初由77國創立，到2013年11月已擴至133國。 集團源於1964年6月15日「七十七國聯合宣言」，首屆大會1967年於阿爾及爾舉行，通過《阿爾及爾憲章》確立組織架構。 隨住1970年代新國際經濟秩序確立，G77影響力擴至整個聯合國系統。 類似集團如二十四國集團（G24）亦於IMF等機構運作，專注貨幣事務。

## 資金來源
  

2024年聯合國常規預算為**35.9億美元**，未計成員國額外捐贈資源（例如維和部隊）。 若計入聯合國專門機構，**聯合國系統行政首長協調理事會**報告2022年43個聯合國機構總開支達**674億美元**。  

聯合國資金來源為成員國嘅**強制性分攤**同**自願捐獻**。大會審批常規預算，並按各國國民總收入（GNI）、外債同人均收入調整，決定分攤比例。  

大會確立原則：聯合國唔應過度依賴單一國家。因此設有「**上限**」——任何成員國對常規預算嘅分攤比例不得超過22%（2000年前為25%）。至於最不發達國家，上限為0.01%。 另設「**下限**」，最低分攤額為預算嘅0.001%（2021–2022兩年預算為3.1萬美元）。  

聯合國核心開支（如維和行動）獨立於常規預算。2021–2022年度維和預算為**63.8億美元**，支援全球12項任務共66,839名人員。 維和經費按常規分攤比例計算，但安理會五常需額外附加費（用於補貼發展中國家折扣）。2023–2024年維和出資頭五位為：美國（26.94%）、中國（18.68%）、日本（8.03%）、德國（6.11%）、英國（5.35%）。  

至於UNICEF同世界糧食計劃署等非常規項目，則靠成員國、企業同個人自願捐款。

## 出面網頁

* 聯合國官方網站
* 聯合國中文版主頁
*
化學家

即係研究化學嘅人。一個化學家同其他人做嘢唔同嘅地方就係佢哋通常都會好小心咁檢查身邊每一樣嘢嘅變化。佢哋嘅工作，多數都係研究點樣可以大量生產各種昂貴嘅藥用或者工業用化學品，務求造福大眾或者謀利維生。

每個化學家會有唔同嘅專科，但係佢哋有一啲共同嘅做嘢方法。首先，佢哋睇一種嘢通常都會研究佢係酸定鹼，並且細微到用原子嘅角度去諗嗰舊嘢。其次，佢哋好小心咁測量啲嘢撈埋嘅時候唔同物質嘅比例、化學作用進行緊嘅時候反應嘅速度同𠹺唔同嘢之間化學特性嘅分別。重有，佢哋會用自己有限嘅知識去嘗試了解啲自己唔熟嘅嘢，從而令自己學識更多。

材料科學家係冶金學家嘅一類，但係佢哋讀書嗰陣通常主修化學。

大部份化學家都係讀到大學畢業就出去搵工做，但係都有啲公司要啲人讀到博士先會請。好多有關化學嘅工作或者大學化學嘅課程對數學、物理同𠹺化學同樣重視，因為化學又叫中心科學，學得化學唔多唔少都要喺科學嘅其他領域入面略通一二。

讀到碩士，化學科學生就要專攻一個分支。大部分人都會揀生物化學，有機化學或者無機化學。當然，化學入面其他分支都會有人讀。

讀完書之後，化學畢業生，而家做咗化學家，就會出來搵工。佢哋多數會加入化學工業或者做藥劑師。喺好多國家大學其實有一科藥劑學專科，不過都會有人讀完化學跳槽做藥劑師。又有啲化學家會選擇打政府工，做政府化驗所技術員。

## 睇埋
*諾貝爾化學獎
離子

**離子**（Ion）係帶電荷嘅原子。佢嘅電子同質子數唔同，有分**正離子**同**負離子**。正離子質子多過電子，帶正電。負離子質子少過電子，帶負電。離子同電離有關，所以叫離子。

正離子係質子多過電子嘅原子，多數由金屬原子做成。負離子係電子多過質子嘅分子。

一般嚟講，喺元素周期表，一二三族嘅元素會出正離子1+、2+、3+；而五六七族嘅元素，會出負離子3-、2-、1-。

金屬同非金屬組合求更穩定就會有離子鏈.由金屬分享離子到非金屬

## 陰離子
陰離子（英文：anion 或 negative ion）又叫負離子。指嘅係中性嘅原子或者分子得到一粒或者幾粒電子，而產生嘅帶負電荷嘅微觀帶電粒子。

## 陽離子
陽離子（英文：cation 或 positive ion）又叫正離子。指嘅係中性嘅原子或者分子冇咗一粒或者幾粒電子，而產生嘅帶正電荷嘅微觀帶電粒子。

## 睇埋
* 離子表
氯

**氯**（）係元素一種，符號**Cl**，原子序號17，原子重量35.4532。佢嘅密度係0.003214，溶點172.31，沸點239.11，熱容量有0.479，電負度有3.16。呢隻元素顏色稍青，有毒。喺室溫嗰陣係氣體，所以叫「氯氣」。

氯嘅化學反應好強。電負性亦好高，容易喺其他原子度拉電子去自己度，令化學物質極化。

## 用途
基於佢係一種比較平嘅消毒劑，一般嘅自來水同游泳池都會用佢來做消毒。但由於佢嘅水溶性比較差、毒性比較大、會放出特殊嘅氣味，而且容易產生有致癌風險嘅三鹵甲烷等有機氯化合物，所以，家陣英國唔再用氯氣嚟消毒泳池，改為用二氧化氯（ClO2）、氯胺或臭氧等等嚟代替氯氣作為水嘅消毒劑。

香港嘅食水處理亦都會用液體氯氣去殺死啲微生物。所以係飲用水喉水前要先煲咗佢，因為氯氣嘅沸點係大概-35度（準確係-34.4度），所以煲咗佢就可以將啲氯氣蒸發左。
澳大拉西亞洲

**澳大拉西亞洲**（），或者**澳大拉西亞**，係講大洋洲下面嘅澳洲、紐西蘭，同埋太平洋上面，響佢哋周圍嘅島。因為範圍主要係得澳洲、紐西蘭兩國，所以有時會叫**澳紐**。

呢個係1756年，Charles de Brosses寫佢本法文版嘅書：《Histoire des navigations aux terres australes》時作嘅。呢個名係用拉丁文講亞洲之南，以便分開東太平洋嘅波利尼西亞同南太平洋嘅麥哲倫尼加（）。亦都分開埋東北太平洋嘅密克羅尼西亞（）。
絕種

**絕種**（），喺生物學同生態學上，即係呢個品種淨返最後嗰隻都死埋。簡單啲嚟講，即係呢個品種全部死晒。連人養嘅都冇剩，唔再存在。

但係因為一個物種 / 品種嘅生活範圍好大，幾時話呢隻物種絕種係好難，好似 Takahē 呢隻嘢，唔見咗一輪又出現返。物種響一種特別環境裏面演化、適應，環境變咗，絕種喇。一般一個物種出現大約一千萬年就絕種架喇 ，啲所謂「活化石」係就由佢出現到，到今時今日都無絕種、死唔去嘅物種；好似鱷魚、龜咁，每一千種只得一種係咁好彩。

喺人類未出現之前，絕種嘅速度係平穩嘅，大絶種事件（massive extinction）好少有嘅，呢隻絕種喺化石記錄度總共搵倒六大次。十萬年前（大蓋呢個時候人類開始多同埋惡起嚟）絕種嘅速度係前所未有加快。有專家估計，而家一半嘅物種到咗2100年會絕種。

## IUCN red list
**絕種**：**EX**（Extinction），係響 IUCN red list 修定嘅生物「瀕危指標」之中最差嘅情況。

## 絕種嘅原因
一個物種絕種有好多原因，簡單講有呢幾樣：
* 基因嘅原因，同品種「人口」數目：好似基因樽頸效應、founder effect；
* 生境（habitat）變差；
* 俾人食、競爭、病；
* 一齊絶種（coextinction）

## 註
瀕危指標

**瀕危指標**（；英文：**Conservation Status**）係一個指示個別生物品種有幾容易絕種嘅指標。

國際指標係由世界自然保護聯盟瀕危物種紅色名錄單獨修定，亦係最受生物學界認同嘅。

除此之外，各國都會有自己對本土物種嘅指標，因國家而異。地區性指標只限於統計嗰個國家嘅數目，只用嚟做保育。例如喺中國，有分「一級保護動物」、「二級保護動物」等等。

## 指標種類同簡稱
由最差至最輕微，如下：
# EX（Extinct）絕種——全部死晒。
# EW（Extinct in the Wild）野生絕種——野生嘅全部死晒，但係喺人工環境重有幾隻生存緊。
# CR（Critically Endangered）極危——野生種群面臨絕種嘅機會率非常高。
# EN（Endangered）瀕危——已經好危險嘅物種。
# VU（Vulnerable）易危——容易瀕危嘅物種。
# LR/ct（Lower Risk: Conservation Dependant）低危，靠人保護——冇咁易瀕危嘅物種。
# LR/nt 或 NT（Near Threatened）低危，易受威脅。
# LR/lc（Least Concern）低危，最唔使理。
# SE（Secure）安全——數量唔少，冇乜可能會頻危。
# DD（Data Deficient）唔夠資料，所以唔知會唔會絕種。

## 參考
* IUCN red list IUCN官網
古鯨亞目

**古鯨**（**Archaeoceti**），即係古代嘅鯨魚，喺生物學上應該係鯨魚嘅組先，係史前動物。

古鯨亞目係鯨目嘅三個亞目之中，唯一已經絕種嘅，佢哋嘅滅絕可能基於兩個因素：物種競爭同頂唔順氣候變遷。

## 分類
*古鯨亞目
**巴基鲸科 *Pakicetidae*†
***巴基鲸 *Pakicetus*
****Nalacetus*
****Ichthyolestes*
**步鯨科 *Ambulocetidae*†
***走鯨 *Ambulocetus*
****Gandakasia*
****Himalayacetus*
**雷明頓鲸科 *Remingtonocetidae*†
****Kutchicetus*
**原鯨科 *Protocetidae*†
***原鯨 *Protocetus*
***羅德侯鯨 *Rodhocetus* 
**龍王鯨科 *Basilosauridae*†
***龍王鯨 *Basilosaurus*
***矛齒鯨 *Dorudon*
*鬚鯨亞目
*齒鯨亞目

### 系統樹
 **[[Cetartiodactyla]]**
 |--**[[Cetacea]]**
 |  |--Pakicetidae 
 |  `--+--Ambulocetidae 
 |     `--+--Remingtonocetidae 
 |        `--Protocetidae
 |           |--*[[Georgiacetus]]*
 |           `--Basilosauridae
 |              |--*[[Basilosaurus]]*
 |              `--+--*[[Dorudon]]* 
 |                 `--**Autoceta**
 |                    |--**[[Odontoceti]]** 
 |                    |  |--Squalodontoidea 
 |                    |  |  |--Squalodontidae 
 |                    |  |  `--Rhabdosteidae
 |                    |  `--Physeteroidea 
 |                    `--**[[Mysticeti]]** 
 `--**[[Artiodactyla]]**